text: parterne sikrer gennemsigtighed på området offentlig støtte, bl.a. ved årligt at meddele den anden part det samlede beløb af den ydede støtte og fordelingen heraf og ved på anmodning at stille oplysninger til rådighed om støtteordninger. På anmodning af en af parterne stiller den anden part oplysninger til rådighed om særlige enkelttilfælde af offentlig støtte.5. Hvad angår de varer, der er omhandlet i afsnit III, kapitel II og III- finder bestemmelsen i stk. 1, nr. iii), ikke anvendelse- skal alle former for praksis, der er i strid med stk. 1, nr. i), vurderes på grundlag af de kriterier, som Fællesskabet har fastlagt på grundlag af artikel 42 og 43 i traktaten om oprettelse af Det Europæiske Fællesskab, særlig kriterierne i Rådets forordning nr. 26/1962.6. Finder Fællesskabet eller Litauen, at en særlig form for praksis er uforenelig med denne artikels stk. 1, og- ikke kan behandles på passende måde på grundlag af de gennemførelsesregler, der er nævnt i stk. 3, eller- sådan praksis i mangel af sådanne regler skader eller truer med at skade den anden parts interesser i alvorlig grad eller påfører det indenlandske erhvervsliv, herunder servicesektoren, væsentlig skadekan henholdsvis Fællesskabet eller Litauen træffe passende foranstaltninger efter konsultation i Associeringsrådet, eller efter 30 arbejdsdage efter at sagen er indbragt med henblik på en sådan konsultation.I tilfælde af praksis, som er uforenelig med denne artikels stk. 1, nr. iii), må der, hvor GATT finder anvendelse herpå, kun træffes sådanne passende foranstaltninger i overensstemmelse med de procedurer og på de betingelser, der er fastlagt i GATT og udenrigshandel og alle andre relevante instrumenter, som er forhandlet som led i denne overenskomst, og som gælder mellem parterne.7. Uanset hvilke andre bestemmelser, der måtte blive vedtaget i overensstemmelse med stk. 3, udveksler parterne oplysninger under hensyntagen til de begrænsninger, som embeds- og forretningshemmeligheden kræver.Artikel 651. Parterne bestræber sig på at undgå at indføre restriktive foranstaltninger, herunder foranstaltninger vedrørende import af hensyn til betalingsbalancen. Indføres der sådanne foranstaltninger, forelægger den part, der har indført dem, den anden part en tidsplan for deres ophævelse.2. Hvis en eller flere medlemsstater eller Litauen har alvorlige betalingsbalancevanskeligheder, eller der er en alvorlig trussel herom, kan Fællesskabet eller Litauen alt efter omstændighederne i overensstemmelse med de betingelser, der er fastlagt i henhold til GATT, vedtage restriktive foranstaltninger, herunder foranstaltninger vedrørende import, som skal være tidsbegrænsede, og som ikke må gå ud over, hvad der er nødvendigt for at rette op på betalingsbalancestillingen. Fællesskabet eller Litauen underretter alt efter omstændighederne straks den anden part herom.3. Eventuelle restriktive foranstaltninger må ikke anvendes i forbindelse med overførsler i relation til investeringer, særlig hjemtagelse af investerede eller reinvesterede beløb og af enhver form for indtægter herfra.Artikel 66Hvad angår offentlige virksomheder og virksomheder, der er indrømmet særlige eller eksklusive rettigheder, drager Associeringsrådet fra den 1. januar 1998 omsorg for, at principperne i traktaten om oprettelse af Det Europæiske Fællesskab, særlig artikel 90, og principperne i det afsluttende dokument fra Bonn-mødet i april 1990 inden for rammerne af CSCE, navnlig vedrørende erhvervsdrivendes beslutningsfrihed, fortsat anvendes.Artikel 671.


text: I medfør af bestemmelserne i denne artikel og bilag XIX bekræfter parterne den betydning, de tillægger en hensigtsmæssig og effektiv beskyttelse og håndhævelse af intellektuelle, industrielle og kommercielle ejendomsrettigheder.2. Litauen forbedrer fortsat beskyttelsen af intellektuelle, industrielle og kommercielle ejendomsrettigheder for ved udgangen af den i artikel 3 nævnte overgangsperiode at skabe et beskyttelsesniveau, der svarer til beskyttelsesniveauet i Fællesskabet, herunder effektive midler til at håndhæve disse rettigheder.3. Ved udgangen af den i artikel 3 nævnte overgangsperiode tiltræder Litauen de multilaterale konventioner om intellektuelle, industrielle og kommercielle ejendomsrettigheder, der er nævnt i stk. 1 i bilag XIX, som Fællesskabets medlemsstater er kontraherende medlemmer af, eller som de facto anvendes af medlemsstaterne i overensstemmelse med de relevante bestemmelser i disse konventioner.4. Hvis der opstår problemer på området intellektuel, industriel og kommerciel ejendomsret, der påvirker handelsvilkårene i negativ retning, iværksættes der øjeblikkelig konsultationer efter anmodning fra en af parterne med henblik på at nå frem til gensidigt tilfredsstillende løsninger.Artikel 681. Parterne betragter en åbning med hensyn til tildeling af offentlige kontrakter på grundlag af princippet om ikke-diskriminering og gensidighed, særlig i GATT- og WTO-sammenhæng, som et ønskeligt mål.2. Litauiske virksomheder som defineret i artikel 46 indrømmes fra tidspunktet for denne aftales ikrafttræden adgang til udbudsprocedurerne i Fællesskabet i overensstemmelse med Fællesskabets regler for offentlige indkøb på betingelser, der ikke er mindre gunstige end dem, der indrømmes fællesskabsvirksomheder.Fællesskabsvirksomheder som defineret i denne aftales artikel 46 indrømmes senest ved udgangen af den overgangsperiode, der er omhandlet i artikel 3, adgang til udbudsprocedurerne i Litauen på betingelser, der ikke er mindre gunstige end dem, der indrømmes litauiske virksomheder.Fællesskabsvirksomheder etableret i Litauen i henhold til bestemmelserne i afsnit IV, kapitel II, i form af datterselskaber, som beskrevet i artikel 46, og i de former, der er beskrevet i artikel 57, har fra aftalens ikrafttræden adgang til udbudsprocedurerne på betingelser, der ikke er mindre gunstige end dem, der indrømmes litauiske virksomheder. Fællesskabsvirksomheder etableret i Litauen i form af filialer som beskrevet i artikel 46 indrømmes en sådan behandling inden udgangen af overgangen af overgangsperioden som nævnt i artikel 3.Bestemmelserne i dette stykke anvendes også på offentlige kontrakter, der er omfattet af direktiv 93/38/EØF af 14. juni 1993, så snart Litauen har indført lovgivning herom.Associeringsrådet undersøger med regelmæssige mellemrum Litauens muligheder for inden udgangen af overgangsperioden at give alle fællesskabsvirksomheder adgang til udbudsprocedurerne i Litauen.3. Hvad angår etablering, drift samt udveksling af tjenesteydelser mellem Fællesskabet og Litauen, samt beskæftigelse og arbejdskraftsbevægelser i forbindelse med opfyldelsen af offentlige kontrakter, finder bestemmelserne i artikel 37 til 60 anvendelse.KAPITEL III TILNÆRMELSE AF LOVGIVNINGERNE Artikel 69Parterne anerkender, at det er en vigtig forudsætning for Litauens økonomiske integration i Fællesskabet, at Litauens bestående og fremtidige lovgivning tilnærmes Fællesskabets. Litauen udfolder bestræbelser for, at dets lovgivning gradvis gøres forenelig med Fællesskabets lovgivning.Artikel 70Tilnærmelsen af lovgivningerne omfatter navnlig følgende områder: toldlovgivning, selskabslovgivning, banklovgivning, virksomhedsregnskaber og -beskatning, intellektuel ejendomsret, finansielle tjenesteydelser, konkurrenceregler, beskyttelse af menneskers og dyrs liv og sundhed, beskyttelse af planter, beskyttelse af arbejdstagere, herunder sundhed og sikkerhed på arbejdspladsen, forbrugerbeskyttelse, indirekte beskatning, tekniske forskrifter

type: contracts

jurisdiction: EU


text: og standarder, love og forskrifter på det nukleare område, transport, telekommunikation, miljø, offentlige indkøb, statistikker og produktansvar.Inden for disse områder bør der især ske en hurtig tilnærmelse af lovgivningerne vedrørende det indre marked, konkurrence, beskyttelse af arbejdstagere, miljøbeskyttelse og forbrugerbeskyttelse.Artikel 71Fællesskabet yder Litauen faglig bistand til gennemførelsen af disse foranstaltninger, som bl.a. kan omfatte:- udveksling af eksperter- tilrådighedsstillelse af oplysninger på et tidligt tidspunkt, især om relevant lovgivning- tilrettelæggelse af seminarer- uddannelsesaktiviteter- støtte til oversættelse af EF-lovgivningen i de relevante sektorer.AFSNIT VI ØKONOMISK SAMARBEJDE Artikel 721. Fællesskabet og Litauen videreudvikler det økonomiske samarbejde, som skal bidrage til Litauens udvikling og vækstmuligheder. Samarbejdet skal styrke de eksisterende økonomiske bånd på det bredest mulige grundlag til fordel for begge parter.2. Politik og andre foranstaltninger skal udformes med henblik på at fremhjælpe den økonomiske og sociale udvikling i Litauen og skal bygge på princippet om en bæredygtig udvikling. Den pågældende politik bør fra begyndelsen sikre, at miljømæssige hensyn fuldt ud indarbejdes og er tilpasset de krav, der må stilles til en harmonisk social udvikling.3. Samarbejdet bør med henblik herpå navnlig omfatte politik og foranstaltninger, der vedrører industrien, investeringer, landbrug og agroindustri, energi, transport, regionaludvikling og turisme.4. Der lægges særlig vægt på foranstaltninger, der kan fremme samarbejdet mellem de tre baltiske lande og med andre lande i Central- og Østeuropa samt med de øvrige Østersølande med henblik på en integreret udvikling i denne region.Artikel 73 Industrisamarbejde1. Samarbejdet skal sigte mod i særdeleshed at fremme følgende:- industrisamarbejde mellem økonomiske beslutningstagere hos de to parter med det særlige sigte at styrke den private sektor i Litauen- Fællesskabets deltagelse i Litauens bestræbelser i såvel den offentlige som den private sektor på at modernisere og omstrukturere den litauiske industri, som vil føre til en overgang fra et centralt planlagt system til markedsøkonomi på betingelser, der garanterer, at miljøet beskyttes- omstrukturering af individuelle sektorer- oprettelse af nye virksomheder på områder, der byder på et vækstpotentiel, navnlig inden for den lette industri, forbrugsgoder og marketing.2. I industrisamarbejdsinitiativerne tages der hensyn til de af Litauen fastlagte prioriterede mål. Med initiativerne tilstræbes det i særdeleshed at fastlægge egnede rammer for virksomhederne, at øge management-knowhow og gennemsigtigheden på markedet og hvad angår vilkårene for virksomhederne. Initiativerne skal om fornødent indbefatte faglig bistand.Artikel 74 Investeringsfremme og -beskyttelse1. Ved samarbejdet sigtes der mod at skabe et gunstigt klima for private investeringer og beskyttelse af dem, både indenlandske og udenlandske, som er af afgørende betydning for den økonomiske og industrielle genopbygning og udvikling i Litauen. Det tilstræbes i nævnte samarbejde også at anspore til og fremme udenlandske investeringer og privatisering i Litauen.2. Samarbejdet tager navnlig sigte på:- at der i Litauen skabes juridiske rammer for fremme og beskyttelse af investeringer- at der om nødvendigt indgås bilaterale aftaler med medlemsstaterne om fremme og beskyttelse af investeringer- at fortsætte bestræbelserne på at ophæve reguleringsforanstaltninger og forbedre den økonomiske infrastruktur- at udveksle oplysninger om investeringsmuligheder i forbindelse med handelsmesser, udstillinger, handelsuger og andre begivenheder.I den indledende fase kan der eventuelt ydes bistand fra Fællesskabet til organer, der fremmer indadgående


text: investeringer.3. Litauen overholder reglerne vedrørende handelsrelaterede aspekter af investeringsforanstaltninger (TRIM).Artikel 75 Små og mellemstore virksomheder1. Parterne sigter mod at udvikle og styrke små og mellemstore virksomheder (SMV) og samarbejdet mellem SMV i Fællesskabet og Litauen.2. De tilskynder til udveksling af oplysninger og knowhow på følgende områder:- om nødvendigt forbedring af de retlige, administrative, tekniske, beskatningsmæssige og finansielle betingelser for etableringen og udbygningen af små og mellemstore virksomheder og for grænseoverskridende samarbejde- tilrådighedsstillelse af specialiserede tjenester, som små og mellemstore virksomheder har brug for (managementuddannelse, regnskabsvæsen, marketing, kvalitetskontrol osv.), og styrkelse af organer, der yder en sådan service- etablering, via europæiske virksomhedssamarbejdsnet, af passende forbindelser til erhvervsdrivende i Fællesskabet med henblik på at forbedre informationsstrømmen til små og mellemstore virksomheder og fremme grænseoverskridende samarbejde.3. Samarbejdet omfatter faglig bistand, specielt til etablering af relevant institutionel støtte til små og mellemstore virksomheder, både på nationalt og regionalt plan, vedrørende finansiering, uddannelse, rådgivning, teknologi og markedsføring.Artikel 76 Landbrugs- og industristandarder og overensstemmelsesvurdering1. Samarbejdet mellem parterne tager især sigte på at mindske forskellene inden for standarder, tekniske forskrifter og overensstemmelsesvurderingsprocedurer, om nødvendigt med faglig bistand fra Fællesskabet.2. Med henblik herpå tager samarbejdet sigte på:- at befordre anvendelsen af Fællesskabets tekniske forskrifter og europæiske standarder samt overensstemmelsesvurderingsprocedurer, idet det erkendes, at Litauen for at nå sine miljøkvalitetsmål om nødvendigt kan udvikle og implementere særlige (højere) standarder- om fornødent at indgå aftaler om gensidig anerkendelse på disse områder- at anspore Litauen til aktivt og regelmæssigt at deltage i arbejdet i specialiserede organisationer (CEN, CENELEC, ETSI, EOTC, EUROMET)- at støtte Litauen i de europæiske målings- og afprøvningsprogrammer- at fremme udvekslingen mellem interesserede parter af tekniske og metodologiske oplysninger inden for kvalitetskontrol med produktion og produktionsprocesser.3. Fællesskabet stiller i fornødent omfang faglig bistand til rådighed for Litauen.Artikel 77 Samarbejde om videnskab og teknologi1. Parterne fremmer samarbejdet inden for forskning og teknologisk udvikling. De retter i særdeleshed opmærksomheden mod følgende områder:- udveksling af oplysninger om politikken på det videnskabelige og teknologiske område- tilrettelæggelse af fælles møder om videnskabelige spørgsmål (seminarer og workshopper)- fælles F& U-aktiviteter rettet mod at anspore til videnskabelig udvikling og overførsel af teknologi og knowhow- uddannelsesaktiviteter og mobilitetsprogrammer for forskere og specialister fra begge parter- udvikling af et klima, der kan befordre forskning og anvendelse af nye teknologier samt passende beskyttelse af intellektuel ejendomsret til forskningsresultater- litauisk deltagelse i Fællesskabets forskningsprogrammer i overensstemmelse med stk. 3.Der stilles i fornødent omfang faglig bistand til rådighed.2. Associeringsrådet fastlægger de relevante procedurer for udviklingen af samarbejdet.3. Samarbejdet i henhold til Fællesskabets rammeprogram for forskning og teknologisk udvikling gennemføres på grundlag af særlige arrangementer, der skal forhandles og indgås i overensstemmelse med de procedurer, som hver af parterne fastlægger.Artikel 78 Uddannelse1. Parterne samarbejder med henblik på at sikre en harmonisk udvikling af de menneskelige ressourcer og højne det generelle uddannelsesniveau og erhvervskvalifikationerne i Litauen, både i den offentlige og den private sektor, under hensyntagen til Litauens prioriterede mål. Der vil blive fastlagt institutionelle rammer og samarbejdsplaner i Den Europæiske Erhvervsuddannelsesfonds, TEMPUS-programmets og Eurofakultetets regi. Det tages i denne sammenhæng også op


text: til overvejelse, om Litauen kan deltage i andre fællesskabsprogrammer.2. Samarbejdet omfatter navnlig følgende områder:- reform af uddannelses- og erhvervsuddannelsessystemet i Litauen- erhvervsmæssig grunduddannelse, oplæring på arbejdspladsen og faglig omskoling, herunder uddannelse af ledere og højtstående embedsmænd inden for den offentlige og den private sektor, især inden for prioriterede områder, der skal fastlægges nærmere- efteruddannelse for lærere- samarbejde mellem universiteter indbyrdes, samarbejde mellem universiteter og virksomheder og mobilitet for lærere, studerende, administratorer og unge- fremme af undervisningen i europæiske anliggender på de relevante institutioner- gensidig anerkendelse af studieperioder og eksamensbeviser- fremme af sprogundervisningen i Litauen, især for befolkningsgrupper, der tilhører mindretal- undervisning i fællesskabssprog, uddannelse af oversættere og tolke og fremme af anvendelsen af fællesskabsnormer og -terminologi- udvikling af fjernundervisning og ny undervisningsteknologi- tilvejebringelse af undervisningsmateriale og -udstyr.Artikel 79 Landbrug og agroindustri1. Samarbejdet på dette område tager sigte på at modernisere, omstrukturere og privatisere landbrug, ferskvandsfiskeri (indlandsfiskeri), agroindustri og skovbrug. Det skal bidrage til at fremme beskyttelsen og en bæredygtig udnyttelse af naturlandskaber og ikke-forurenet jord.Samarbejdet rettes derfor navnlig mod:- at udvikle private bedrifter og distributionskanaler, oplagringsmetoder, afsætning osv.- at modernisere infrastrukturerne i landdistrikter (transport, vandforsyning, telekommunikation)- at forbedre planlægningen af arealanvendelse, herunder byggeri og byplanlægning- at udvikle kriterier for områder til ekstensivt og intensivt landbrug, skovbrug og ferskvandsfiskeri (indlandsfiskeri) i overensstemmelse med nationale og regionale udviklingsplaner og -programmer- at etablere og fremme et effektivt samarbejde om landbrugsinformationssystemer- at forbedre produktivitet og kvalitet ved anvendelse af passende metoder og produkter; at tilrettelægge undervisning i og tilsyn med anvendelsen af miljøvenlige metoder i forbindelse med input- at fremme udviklingen af organisk landbrug og forarbejdning og afsætning af produktionen- at fremme indførelsen af fællesskabsfødevarestandarder- at omstrukturere, udvikle, modernisere og decentralisere fødevareforarbejdningsvirksomheder og deres afsætningsteknikker- at fremme komplementariteten i landbruget- at fremme det industrielle samarbejde på landbrugsområdet og udvekslingen af knowhow, særlig mellem den private sektor i Fællesskabet og Litauen- at udvikle et samarbejde om sanitær og fytosanitær lovgivning med henblik på en gradvis harmonisering med Fællesskabets standarder gennem bistand til uddannelse og tilrettelæggelse af kontrol- at fremme udveksling af oplysninger om landbrugspolitik og -lovgivning- at fremme joint ventures, især med henblik på samarbejde på tredjelandsmarkeder.2. Fællesskabet yder om fornødent faglig bistand med henblik herpå.Artikel 80 Fiskeri1. Parterne udvikler deres samarbejde på fiskeriområdet i overensstemmelse med fiskeriaftalen mellem Det Europæiske Økonomiske Fællesskab og Republikken Litauen.2. I dette samarbejde tages der navnlig hensyn til:- indførelse af et bæredygtigt fiskeri i verdenshavene og Østersøen- traditionelt fiskerisamarbejde- nødvendigheden af, at der udvikles fiskerikontrolsystemer, fangststatistikker og informationssystemer- udvikling af de videnskabelige muligheder for undersøgelse af fiskeressourcerne i Østersøen og en fælles indsats for bevarelse og fornyelse af fiskebestandene (især laks og torsk) og indførelse af moderne teknologi på dette område.- gradvis modernisering af Litauens fiskerflåde og fiskeindustri ved etablering af joint ventures- udvikling af private virksomheder på dette område og nødvendigheden af, at der gives adgang til EF-erfaringer inden for markedsføringsmetoder- udvikling af industrielt samarbejde inden for fiskeri og udveksling af knowhow- indførelse i Litauen af EF-produktionskvalitetsnormer og -sundhedsnormer for fiskeopdræt (herunder foder)- udveksling af information om fiskeripolitik


text: og -lovgivning og om etablering af et marked for fiskerivarer- samarbejde i internationale fiskeriorganisationer.Artikel 81 Energi1. Parterne samarbejder på grundlag af markedsøkonomiske principper og principperne i traktaten om det europæiske energicharter for at fremme den gradvise integration af energimarkederne i Europa.2. Samarbejdet rettes især mod:- udformning og planlægning af energipolitikken, herunder de langsigtede aspekter- management og erhvervsuddannelse i energisektoren- fremme af energibesparelser og energieffektivitet- udvikling af energiressourcer- forbedring af distributionssystemet samt forbedring og diversificering af udbuddet- miljøaspekterne af energiproduktion og -forbrug- kernekraft, især nuklear sikkerhed- en større åbning af energimarkedet, herunder lettelse af gas- og eltransmission- elektricitet og gas, herunder undersøgelse af muligheden for sammenkobling af europæiske forsyningsnet- modernisering af energiinfrastrukturen- fastlæggelse af rammebetingelser for samarbejde mellem virksomheder i denne sektor- overførsel af teknologi og knowhow- samarbejde om pris- og beskatningspolitik i energisektoren- regionalt samarbejde i energisektoren mellem de baltiske stater, navnlig som et vigtigt bidrag til energiforsyningssikkerhed i regionen.3. Der ydes om fornødent faglig bistand.Artikel 82 Nuklear sikkerhed1. Det er formålet med samarbejdet at tilvejebringe en sikrere anvendelse af kernekraft.2. Samarbejdet på det nukleare område tager i første række sigte på følgende:- industrielle foranstaltninger til at opgradere sikkerheden i det litauiske atomkraftværk- evaluering af muligheden for at forbedre sikkerheden i det eksisterende atomkraftværk i Ignalina- forbedring af personaleuddannelsen- forbedring af love og forskrifter i Litauen om nuklear sikkerhed og styrkelse af tilsynsmyndighederne og forøgelse af deres ressourcer- nuklear sikkerhed, nukleart katastrofeberedskab og styring i tilfælde af uheld- strålingsbeskyttelse, herunder overvågning af stråling fra miljøet- problemer vedrørende brændselskredsløb, sikkerhedskontrol og fysisk beskyttelse af nukleare materialer- forvaltning af radioaktivt affald- nedlukning og demontering af nukleare anlæg- dekontaminering- fastlæggelse af ensartede sikkerhedsnormer til beskyttelse af arbejdstagernes sundhed, offentligheden og miljøet og sikring af, at de overholdes.3. Samarbejdet omfatter udveksling af oplysninger og erfaringer samt F& U-aktiviteter i overensstemmelse med bestemmelserne vedrørende videnskab og teknologi.4. Parterne er enige om nødvendigheden af, at de inden for rammerne af deres respektive beføjelser og kompetence bestræber sig på at samarbejde om bekæmpelse af atomsmugling. Samarbejdet på dette område bør omfatte udveksling af information, teknisk støtte til analyse og identifikation af materialet og administrativ og faglig bistand til indførelse af en effektiv toldkontrol. Der kan efter behov fastlægges yderligere samarbejde på dette område.Artikel 83 Miljø1. Parterne udvikler og styrker deres samarbejde om miljø og sundhed.2. Samarbejdet omfatter især følgende:- effektiv overvågning af forureningsniveauer- bekæmpelse af lokal, regional og grænseoverskridende luft- og vandforurening- effektiv, bæredygtig og ren produktion og anvendelse af energi; sikkerheden på industrianlæg (herunder atomkraftværker)- klassificering og sikker behandling af kemikalier- vandkvalitet, særlig i grænseoverskridende vandveje (beskyttelse af Østersøen mod forurening fra skibe, kunstige øer, platforme og andre kilder)- nedbringelse af affaldsmængder, genvinding og sikker bortskaffelse af affald og gennemførelse af Basel-konventionen- bæredygtig udnyttelse af ikke-fornyelige naturressourcer- landbrugets indvirkning på miljøet, jorderosion og forurening med landbrugskemikalier, vandeutrofiering- beskyttelse af skove, flora og fauna- bevarelse af den biologiske mangfoldighed- fredede områder- planlægning af arealudnyttelsen, herunder byggeri og byplanlægning- forbedring af den offentlige transport, især byer- anvendelse af økonomiske og fiskale instrumenter- forvaltning af kystlinjen og forebyggelse af


text: havforurening- globale klimaforandringer- genopretning af forurenede områder- beskyttelse af menneskets sundhed mod miljørisici.3. Samarbejdet finder navnlig sted gennem:- udveksling af information og eksperter, især inden for overførsel af rene teknologier og sikker anvendelse af miljøvenlig bioteknologi- institutionsopbygning og uddannelsesprogrammer- overførsel af teknologi og knowhow- tilnærmelse af lovgivning (fællesskabsstandarder)- samarbejde på regionalt plan (herunder mellem de tre baltiske lande og inden for rammerne af Det Europæiske Miljøagentur) og på internationalt plan- udvikling af strategier, særlig med hensyn til globale og klimatiske spørgsmål- oplysning og information om miljøspørgsmål- konsekvensanalyser på miljøområdet.4. Parterne indgår i et samarbejde på de forskellige områder for vandforvaltning, med særligt henblik på:- miljøvenlig anvendelse af vandet fra grænseoverskridende vandskel og grænseoverskridende floder og søer- harmonisering af forskrifter vedrørende vandforvaltning og midler til teknisk vandregulering (direktiver, grænser, standarder, normer, logistik)- modernisering af forskning og udvikling (F& U) og det videnskabelige grundlag for vandforvaltning.Artikel 84 Transport1. Parterne udvikler og intensiverer samarbejdet på transportområdet med henblik på at sætte Litauen i stand til:- at omstrukturere og modernisere sin transportsektor- at øge bevægeligheden for personer og gods og forbedre adgangen til transportmarkedet ved at fjerne administrative, tekniske og andre hindringer- at lette Fællesskabets transit gennem Litauen ad landevej, med jernbane, ad indre vandveje og med kombineret transport- at opnå driftsstandarder svarende til dem, der findes i Fællesskabet.2. Samarbejdet omfatter navnlig følgende:- uddannelsesprogrammer inden for økonomi, jura og teknik og forberedelse af de lovgivningsmæssige og institutionelle rammer for udvikling og gennemførelse af politikken, herunder privatisering af transportsektoren- faglig bistand og rådgivning og informationsudveksling (konferencer og seminarer)- støtte til udvikling af infrastrukturen i Litauen.3. I samarbejdet prioriteres følgende områder:- bygning og modernisering, på anerkendte transeuropæiske korridorer og hovedruter af fælles interesse, af vej-, jernbane-, indre vandvejs-, havne- og lufthavnsinfrastrukturer- forbedring af forholdene, nedbringelse af ventetiderne og lettelse af passagen ved grænseovergangene på det litauiske afsnit af den multimodale Kreta-korridor nr. 1 og 9, på grundlag af normer fastlagt ved Den Europæiske Unions internationale aftaler med henblik på sikring af interoperabilitet- forvaltning af jernbaner, havne og lufthavne, herunder samarbejde mellem de relevante nationale myndigheder- fysisk planlægning, herunder byggeri og byplanlægning- forbedring af det tekniske udstyr, så det bringes på linje med fællesskabsstandarderne, især inden for kombineret vej- og jernbanetransport, anvendelse af containere og omladning- bidrag til udviklingen af en transportpolitik, der er forenelig med transportpolitikken i Fællesskabet- fremme af nærskibsfart (short-sea shipping) som alternativ til landtransport og som en transportform, der er specielt velegnet i Østersøregionen- fremme af fælles forsknings- og udviklingsprogrammer- konkrete projekter i tresidet eller multilateralt (Østersørådet) regi for regionalt samarbejde, såsom Via Baltica.Artikel 85 Telekommunikation, posttjenester og radiofoni1. Parterne bestræber sig på at udvide og styrke samarbejdet på telekommunikationsområdet. Det omfatter:- udveksling af information om politikken på telekommunikations-, post- og radiofoniområdet- indførelse af stabile og konsistente lovgivningsmæssige rammer for telekommunikation, posttjenester og radiofoni- udveksling af teknisk og anden information og tilrettelæggelse af seminarer, workshopper og konferencer for eksperter fra begge sider- uddannelses- og rådgivningsaktiviteter- overførsel af teknologi- fælles gennemførelse af projekter med deltagelse af relevante instanser fra begge sider- fremme af anvendelsen


text: af europæiske standarder og certificeringssystemer- fremme af nye kommunikationsfaciliteter, tjenesteydelser og anlæg, særlig sådanne, som har kommercielle anvendelsesformål- samarbejde om udvikling af den implementationsstrategiske plan for det tjenesteintegrerede digitalnet.2. Aktiviteterne skal rette sig mod følgende prioriterede områder:- udvikling og anvendelse af en sektorbestemt markedspolitik for telekommunikation, posttjenester og radiofoni i Litauen og af retlige forskrifter og procedurer- modernisering af Litauens telekommunikationsnet og integration heraf i de europæiske og verdensomspændende net- samarbejde inden for de europæiske standardiseringsorganer- integration af transeuropæiske systemer- retlige aspekter af telekommunikation- forvaltning af telekommunikation i det nye europæiske erhvervsklima: organisatoriske strukturer, strategier og planlægning, indkøbsprincipper, takststruktur inden for taletelefonitjeneste- fysisk planlægning, byggeri og byplanlægning- forbedring af datanettet og udvikling af databaserede informationstjenester.Artikel 86 InformationsinfrastrukturParterne bestræber sig på at udvide og styrke samarbejdet med henblik på etablering af en global informationsinfrastruktur. Det omfatter:- udveksling af information om politik og programmer, der tager sigte på etablering af informationsinfrastrukturen og de tilsvarende tjenester- snævert samarbejde mellem institutioner, der forvalter de nuværende informationsnet og databaser (universitets- og/eller regeringsorganer)- udveksling af information om teknologi og markedsbehov og anden information; organisering af seminarer, workshopper og konferencer for eksperter og erhvervsfolk fra begge parter- uddannelses- og rådgivningsaktiviteter- fælles gennemførelse af projekter- fremme og godkendelse af informationsteknologistandarder, certificering af maskinel og programmel og prøvning- fremme af passende lovgivningsmæssige rammer, vurdering af eksisterende lovgivning om informationsteknologi i relation til lovgivningen i Den Europæiske Union- foranstaltninger til fremme af informationstjenesternes og -infrastrukturens vækst- samarbejde på områderne elektronisk informationsudvekslingsteknologi (EDI) og informationssikkerhedssystemer og -politik.Artikel 87 Bank- og forsikringsvæsen og andre finansielle tjenesteydelser1. Parterne samarbejder med henblik på at skabe og udvikle egnede rammer for fremme af bank- og forsikringsvirksomhed samt sektoren for finansielle tjenesteydelser i Litauen.2. Samarbejdet skal fokusere på:- udvikling af effektive regnskabs- og revisionssystemer i Litauen på grundlag af internationale regler og fællesskabsstandarder- styrkelse og omstrukturering af bankvæsen og finansielle systemer- forbedring og harmonisering af overvågning og regulering af bankvirksomhed og finansielle tjenesteydelser- udarbejdelse af terminologiglosarer- udveksling af oplysninger navnlig om gældende lovgivning og lovgivning, der er under forberedelse- udarbejdelse og oversættelse af fællesskabslovgivning og litauisk lovgivning.3. Med henblik herpå skal samarbejdet omfatte faglig bistand og uddannelse.Artikel 88 Samarbejde om revision og finansiel kontrol1. Parterne samarbejder med henblik på at udvikle effektive finansielle kontrol- og revisionssystemer i den litauiske administration på grundlag af standardmetoder og -procedurer i Fællesskabet.2. Samarbejdet sigter navnlig mod:- udveksling af relevante oplysninger om revisionssystemer- harmonisering af revisionsdokumenter- uddannelse og rådgivning.3. Med henblik herpå yder Fællesskabet om fornødent faglig bistand.Artikel 89 Monetær politikPå anmodning af de litauiske myndigheder stiller Fællesskabet faglig bistand til rådighed for at støtte Litauens bestræbelser på gradvis at bringe sin politik på linje med Det Europæiske Monetære System. På Litauens anmodning tilrettelægger det uformel udveksling af oplysninger om principperne for Det Europæiske Monetære System og systemets funktion.Artikel 90 Hvidvaskning af penge1. Parterne er enige om nødvendigheden af at gøre en energisk indsats for og samarbejde om at forhindre, at deres finansielle systemer benyttes til hvidvaskning af indtægter fra kriminelle aktiviteter i almindelighed og narkotikakriminalitet i særdeleshed.2. Samarbejdet på dette


text: område omfatter administrativ og faglig bistand med henblik på fastlæggelse af egnede standarder til bekæmpelse af hvidvaskning af penge svarende til dem, der er vedtaget af Fællesskabet og andre internationale organer på dette område, især Financial Action Task Force (FATF).Artikel 91 Regionaludvikling1. Parterne styrker deres indbyrdes samarbejde om regionaludvikling og fysisk planlægning.2. Til dette formål kan der træffes følgende foranstaltninger:- informationsudveksling mellem nationale, regionale eller lokale myndigheder om regionalpolitik og fysisk planlægningspolitik og om fornødent bistand til Litauen til fastlæggelse af en sådan politik- fælles indsats fra regionale og lokale myndigheder inden for økonomisk udvikling- undersøgelse af fælles initiativer til udvikling af interregionalt samarbejde med Østersøregioner i Fællesskabet- udveksling af besøg med henblik på undersøgelse af mulighederne for samarbejde og bistand- udveksling af embedsmænd eller eksperter- faglig bistand med særligt henblik på udviklingen af ugunstigt stillede regioner, herunder grænseområder- fastlæggelse af programmer for udveksling af information og erfaringer, også gennem seminarer.Artikel 92 Boligbyggeri og anlægsarbejderParterne samarbejder inden for bolig- og anlægssektoren. Dette samarbejde har bl.a. til formål at modernisere og omstrukturere bolig- og anlægssektoren under hensyntagen til de hermed forbundne sundheds-, sikkerheds-, miljø og energieffektivitetsmæssige aspekter.Artikel 93 Samarbejde på det sociale område1. Hvad angår sundhed og sikkerhed på arbejdspladsen og befolkningssundhed, udvikler parterne et indbyrdes samarbejde med det sigte at øge beskyttelsen af arbejdstagernes sundhed og sikkerhed med udgangspunkt i det bestående beskyttelsesniveau i Fællesskabet. Samarbejdet skal navnlig omfatte:- faglig bistand- udveksling af eksperter- samarbejde mellem virksomheder- informations- og uddannelsesaktiviteter- befolkningssundhed.2. Med hensyn til beskæftigelsen rettes samarbejdet mellem parterne især mod:- organisering af arbejdsmarkedet- modernisering af arbejdsformidling, erhvervsvejledning og omskolingsprogrammer- planlægning og gennemførelse af regionale omstruktureringsprogrammer- befordring af den lokale beskæftigelsesudvikling.Samarbejdet på disse områder gennemføres i form af bl.a. undersøgelser, ekspertbistand, information og uddannelse.3. Hvad angår social sikring, søger parterne gennem deres samarbejde at tilpasse det sociale sikringssystem i Litauen til den nye økonomiske og sociale situation, navnlig i kraft af ekspertbistand, information og uddannelse.Artikel 94 TurismeParterne intensiverer og udvikler deres indbyrdes samarbejde vedrørende turisme, især med henblik på:- at lette turismen- at øge informationsstrømmen gennem internationale netværk, databaser osv.- at overføre knowhow gennem erhvervsuddannelse, udvekslinger og seminarer- at styrke regionale samarbejdsprojekter- at undersøge mulighederne for fælles aktiviteter (grænseoverskridende projekter, venskabsbyer osv.)- at udvikle agro-turismen- at indføre edb-baserede booking- og informationssystemer (fortrinsvis fælles for alle tre baltiske stater) og forbrugerbeskyttelsesnormer for turister.Artikel 95 Information og kommunikation1. Hvad information og kommunikation angår, tager Fællesskabet og Litauen passende skridt til at stimulere en effektiv gensidig udveksling af information. Der lægges særlig vægt på programmer, der har til formål at give offentligheden grundlæggende information om Den Europæiske Union og at give bestemte kredse i Litauen mere specialiseret information, herunder om muligt adgang til Fællesskabets databaser.2. Parterne foretager en koordinering og, hvis det er hensigtsmæssigt, en harmonisering af deres politik vedrørende regulering af grænseoverskridende radio- og fjernsynsudsendelser, tekniske standarder og fremme af europæiske audiovisuel teknologi.3. Samarbejdet kan efter behov omfatte udvekslingsprogrammer, stipendier og uddannelsesmuligheder for journalister og eksperter inden for mediesektorerne.Artikel 96 Forbrugerbeskyttelse1. Parterne samarbejder med henblik på at opnå fuld overensstemmelse mellem forbrugerbeskyttelsessystemerne


text: i Litauen og Fællesskabet. En effektiv forbrugerbeskyttelse er nødvendig for at sikre, at markedsøkonomien fungerer på rette vis.2. I det øjemed og ud fra deres fælles interesser fremmer og sikrer parterne:- en aktiv forbrugerbeskyttelsespolitik i overensstemmelse med fællesskabslovgivningen og eventuelle relevante FN-retningslinjer for forbrugerbeskyttelse- tilnærmelse af lovgivningen og tilpasning af forbrugerbeskyttelsen i Litauen, så den bringes på linje med forbrugerbeskyttelsen i Fællesskabet- en effektiv retlig beskyttelse af forbrugerne for at forbedre forbrugsgodernes kvalitet og opretholde passende sikkerhedsstandarder.3. Samarbejdet kan omfatte:- udveksling af information om farlige produkter- uddannelse af specialister i forbrugerbeskyttelse for regeringen og private organisationer- støtte til udvikling af uafhængige organisationer, der har til formål at gøre forbrugerne mere bevidste, især i kraft af information- oprettelse af informations- og rådgivningscentre til bilæggelse af tvister og ydelse af juridisk og anden forbrugerrådgivning; der træffes foranstaltninger til samarbejde mellem centrene i Litauen og Fællesskabet- adgang til Fællesskabets databanker- fremme af udvekslinger mellem forbrugerrepræsentanter.4. Fællesskabet yder om fornødent faglig bistand.Artikel 97 Told1. Formålet med samarbejdet vedrørende told er at sikre overholdelse af alle bestemmelser, der forudses vedtaget på handelsområdet, og at opnå en tilnærmelse af Litauens toldsystem til Fællesskabets og således at medvirke til at bane vej for de liberaliseringsforanstaltninger, der planlægges i henhold til denne aftale.2. Samarbejdet omfatter især følgende:- udveksling af information, herunder om undersøgelsesmetoder- udvikling af grænseinfrastrukturen- indførelse af det administrative enhedsdokument og sammenkobling mellem forsendelsesordningerne i Fællesskabet og Litauen- forenkling af kontrol og formaliteter i forbindelse med godstransport- tilrettelæggelse af seminarer og udstationeringer- støtte til indførelse af moderne toldinformationssystemer.Der ydes om fornødent faglig bistand.3. Uden at der berører det yderligere samarbejde omhandlet i denne aftale, særlig artikel 101 og afsnit VII, ydes den gensidige bistand mellem parternes administrative myndigheder i toldspørgsmål i overensstemmelse med bestemmelserne i protokol 5.Artikel 98 Statistisk samarbejde1. Samarbejdet på dette område tager sigte på at udvikle et effektivt statistisk system, der hurtigt og rettidigt kan give de fornødne pålidelige statistiske oplysninger til at støtte og overvåge den økonomiske reformproces og bidrage til at udvikle privat foretagsomhed i Litauen.2. Parterne samarbejder især om:- at styrke Litauens statistiske system- at fremme en harmonisering med internationale (og særlig Fællesskabets) metoder, standarder og klassifikationer- at tilvejebringe de fornødne data til støtte for og overvågning af de økonomiske reformer- at stille de relevante makroøkonomiske og mikroøkonomiske data til rådighed for virksomheder i den private sektor- at sikre oplysningernes fortrolighed- at udveksle statistiske oplysninger.3. Fællesskabet yder om fornødent faglig bistand.Artikel 99 Økonomi1. Fællesskabet og Litauen befordrer den økonomiske reform- og integrationsproces ved at samarbejde om en bedre forståelse af de grundlæggende elementer i deres respektive økonomier og om formulering og gennemførelse af økonomisk politik i en markedsøkonomi.2. Med henblik herpå skal Fællesskabet og Litauen:- udveksle oplysninger om makroøkonomiske resultater og udsigter og om udviklingsstrategier- sammen undersøge økonomiske spørgsmål af gensidig interesse, herunder fastlæggelse af rammer for økonomisk politik og midlerne til gennemførelse heraf- særlig på grundlag af handlingsprogrammet for samarbejde om økonomiske aspekter anspore til et bredt samarbejde mellem økonomer og erhvervsledere i Fællesskabet og Litauen med henblik på at


text: fremme overførslen af knowhow til udformning af økonomiske politikker og sikre en vid udbredelse af resultaterne af den relevante forskning.Artikel 100 Offentlig administrationParterne fremmer samarbejdet mellem deres offentlige forvaltningsmyndigheder, og yder i fornødent omfang faglig bistand, herunder tilrettelæggelse af udvekslingsprogrammer, for at sikre et bedre gensidigt kendskab til deres respektive systemers struktur og funktionsmåde.Artikel 101 Narkotika1. Inden for rammerne af deres respektive beføjelser og kompetence samarbejder parterne om at øge effektiviteten og gennemslagskraften af politik og foranstaltninger til bekæmpelse af ulovlig produktion af, forsyning og handel med narkotika og psykotrope stoffer, herunder forebyggelse af omdirigering af kemiske prækursorstoffer, samt om fremme af forebyggelse og formindskelse af efterspørgslen efter narkotika.2. Parterne enes om de nødvendige samarbejdsmetoder til at virkeliggøre disse mål, herunder retningslinjerne for gennemførelsen af fælles aktioner.3. Samarbejdet på dette område baseres på gensidige konsultationer og snævert samarbejde mellem parterne om mål og foranstaltninger på de i stk. 1 omhandlede felter og omfatter bl.a. om muligt faglig bistand fra Fællesskabet.Samarbejdet med henblik på bekæmpelse af ulovlig handel med narkotika og psykotrope stoffer omfatter faglig og administrativ bistand vedrørende bl.a.:- udformning og gennemførelse af national lovgivning- oprettelse og styrkelse af institutioner og informationscentre og social- og sundhedscentre- effektivisering af institutioner, der arbejder med bekæmpelse af ulovlig narkotikahandel- personaleuddannelse og forskning- modvirkning af anvendelse af prækursorer og andre kemiske stoffer til ulovlig fremstilling af narkotika og psykotrope stoffer ved fastlæggelse af egnede standarder svarende til dem, der er vedtaget af Fællesskabet og relevante internationale organer, navnlig Chemical Action Task Force (CATF).Parterne kan aftale at inddrage andre områder.AFSNIT VII SAMARBEJDE OM BEKÆMPELSE AF ULOVLIGE AKTIVITETER Artikel 1021. Inden for deres beføjelser og kompetence samarbejder parterne om at bekæmpe især følgende ulovlige aktiviteter:- ulovlig indvandring og deres statsborgeres ulovlige ophold på den anden parts område under hensyntagen til principperne om og praksis for fornyet indrejse- korruption- ulovlige transaktioner med industriaffald og forfalskede varer- ulovlig handel med narkotika og psykotrope stoffer- organiseret kriminalitet.2. Samarbejdet om de i stk. 1 omhandlede anliggender baseres på gensidige konsultationer og snæver koordinering mellem parterne og omfatter faglig og administrativ bistand til:- udformning af national lovgivning- oprettelse af informationscentre- effektivisering af institutioner, der har til opgave at bekæmpe ulovlige aktiviteter- uddannelse af personale og udvikling af undersøgelsesmuligheder- udformning af gensidigt acceptable foranstaltninger til bekæmpelse af ulovlige aktiviteter.Parterne kan aftale at inddrage andre områder.AFSNIT VIII KULTURELT SAMARBEJDE Artikel 1031. Parterne forpligter sig til at fremme, stimulere og lette det kulturelle samarbejde. Hvor det er hensigtsmæssigt, kan Fællesskabets eller en eller flere medlemsstaters kulturelle samarbejdsaktiviteter udvides til også at omfatte Litauen, og der kan udvikles yderligere aktiviteter af interesse for begge parter.Dette samarbejde kan navnlig omfatte:- litterære oversættelser- udveksling af kunstværker og kunstnere på et ikke-kommercielt grundlag- bevarelse og restaurering af historiske og kulturelle monumenter og steder (arkitektonisk arv og kulturarv)- uddannelse- kulturarrangementer (f.eks. sangfestivaler)- publicity for vigtige kulturbegivenheder- samarbejde mellem biblioteker.2. Parterne kan samarbejde om at fremme den audiovisuelle industri i Europa. Specielt vil den audiovisuelle sektor i Litauen kunne ansøge om at deltage i aktiviteter, der iværksættes af Fællesskabet som


text: led i MEDIA-programmet, i overensstemmelse med de procedurer, der fastlægges af de ansvarlige organer for de forskellige aktiviteter, og Rådets afgørelse af 21. december 1990 om indførelse af programmet.Parterne foretager en koordinering og, hvis det er hensigtsmæssigt, en harmonisering af deres politik vedrørende regulering af grænseoverskridende radio- og fjernsynsspredning, idet der lægges særlig vægt på spørgsmål vedrørende erhvervelse af intellektuelle ejendomsrettigheder til programmer, der udsendes pr. satellit eller kabel, tekniske standarder på det audiovisuelle område og fremme af europæisk audiovisuel teknologi.Samarbejdet kan bl.a. omfatte udveksling af programmer, stipendier og faciliteter for uddannelse af journalister og andre, der er beskæftiget inden for medierne.AFSNIT IX FINANSIELT SAMARBEJDE Artikel 104Med henblik på at virkeliggøre denne aftales målsætninger modtager Litauen i overensstemmelse med artikel 105, 106, 107 og 108, og med forbehold af artikel 107, midlertidigt finansiel bistand fra Fællesskabet i form af gavebistand og lån, herunder lån fra Den Europæiske Investeringsbank (EIB) i overensstemmelse med artikel 18 i Bankens vedtægter, for at fremskynde den økonomiske omstrukturering i Litauen.Artikel 105Denne finansielle bistand ydes:- inden for rammerne af et vejledende flerårigt program under PHARE i henhold til Rådets forordning (EØF) nr. 3906/89, som ændret, eller inden for nye flerårige finansielle rammer, som Fællesskabet fastlægger efter konsultationer med Litauen og under hensyntagen til betragtningerne i artikel 106 og 107- i form af lån fra Den Europæiske Investeringsbank inden for et loft og i en rådighedsperiode, som skal fastlægges nærmere efter konsultationer med Litauen i medfør af de relevante bestemmelser i traktaten om Den Europæiske Union.Artikel 106Målsætningerne og områderne for Fællesskabets finansielle bistand fastlægges i et vejledende program, der skal vedtages af de to parter. Parterne underretter Associeringsrådet herom.Artikel 1071. Fællesskabet undersøger i tilfælde af særlige behov under hensyntagen til de samlede finansielle ressourcer, der står til rådighed, på anmodning af Litauen og i samråd med internationale finansieringsinstitutter inden for rammerne af G-24 muligheden for at yde midlertidig finansiel bistand til:- at støtte foranstaltninger, der sigter på at opretholde konvertibiliteten for den litauiske valuta- at støtte stabiliserings- og strukturtilpasningsbestræbelser på mellemlang sigt, herunder betalingsbalancestøtte.2. Det er en forudsætning for denne finansielle bistand, at Litauen efter omstændighederne inden for rammerne af G-24 fremlægger programmer, der er godkendt af IMF, for konvertibilitet og/eller omstrukturering af den litauiske økonomi med henblik på Fællesskabets godkendelse, og at Litauen vedvarende opretholder disse programmer, og at der som endeligt mål sker en hurtig overgang til dækning af finansieringsbehov ved hjælp af private kilder.3. Associeringsrådet underrettes om, på hvilke betingelser denne bistand ydes, og om, hvorledes Litauen overholder de forpligtelser, det påtager sig i forbindelse med sådan bistand.Artikel 108Fællesskabets finansielle bistand vurderes på baggrund af de behov, der opstår, og Litauens udviklingsniveau under hensyntagen til fastlagte prioriterede mål og absorptionskapaciteten i den litauiske økonomi, evnen til at tilbagebetale lån og de resultater, der opvises i bestræbelserne for at indføre markedsøkonomi og for en omstrukturering i Litauen.Artikel 109For at sikre den bedst mulige anvendelse af de disponible ressourcer drager parterne omsorg for, at Fællesskabets bidrag ydes i nær koordination med bidragene fra andre kilder, såsom


text: medlemsstaterne, andre lande, herunder G-24, og internationale finansieringsinstitutter som Den Internationale Valutafond, Den Internationale Bank for Genopbygning og Udvikling og Den Europæiske Bank for Genopbygning og Udvikling.Artikel 110Litauen deltager i rammeprogrammer, særprogrammer, projekter eller andre aktiviteter, der iværksættes af Fællesskabet på de områder, der er fastsat i bilag XX. Uden at det berører Litauens nuværende deltagelse i de i bilag XX omhandlede aktiviteter, fastlægger Associeringsrådet vilkårene for Litauens deltagelse i disse aktiviteter. Litauens finansielle bidrag til de i bilag XX omhandlede aktiviteter baseres på det princip, at Litauen selv afholder udgifterne i forbindelse med sin deltagelse. Om nødvendigt kan Fællesskabet ud fra en vurdering af omstændighederne i det enkelte tilfælde og i overensstemmelse med de regler, der gælder for De Europæiske Fællesskabers almindelige budget, beslutte at betale et supplement til Litauens bidrag.AFSNIT X INSTITUTIONELLE, ALMINDELIGE OG AFSLUTTENDE BESTEMMELSER Artikel 111Der oprettes et Associeringsråd, som skal føre tilsyn med denne aftales gennemførelse. Det træder sammen på ministerplan en gang om året, og når omstændighederne kræver det. Det undersøger alle større spørgsmål, som opstår inden for rammerne af aftalen, og alle andre bilaterale eller internationale spørgsmål af gensidig interesse.Artikel 1121. Associeringsrådet består af medlemmerne af Rådet for Den Europæiske Union og medlemmer af Kommissionen for De Europæiske Fællesskaber på den ene side og medlemmer udpeget af den litauiske regering på den anden side.2. Medlemmerne af Associeringsrådet kan lade sig repræsentere i overensstemmelse med de betingelser, der fastsættes i forretningsordenen.3. Associeringsrådet fastsætter selv sin forretningsorden.4. Formandshvervet i Associeringsrådet udøves på skift af et medlem af Rådet for Den Europæiske Union og et medlem af den litauiske regering i overensstemmelse med de bestemmelser, der fastsættes i forretningsordenen.5. EIB deltager efter omstændighederne som observatør i Associeringsrådets arbejde.Artikel 113Associeringsrådet har med henblik på virkeliggørelse af denne aftales mål beføjelse til at træffe afgørelser i de deri fastsatte tilfælde. Afgørelserne er bindende for parterne, som træffer de nødvendige foranstaltninger til at gennemføre de trufne afgørelser. Associeringsrådet kan også rette passende henstillinger.Det udfærdiger sine afgørelser og henstillinger efter aftale mellem de to parter.Artikel 1141. Hver af de to parter kan indbringe alle tvister vedrørende anvendelsen eller fortolkningen af denne aftale for Associeringsrådet.2. Associeringsrådet kan bilægge tvisten ved en afgørelse.3. Hver af parterne har pligt til at træffe de foranstaltninger, som gennemførelsen af den i stk. 2 nævnte afgørelse indebærer.4. Er det ikke muligt at bilægge tvisten i overensstemmelse med denne artikels stk. 2, kan hver af parterne meddele den anden part, at den har udpeget en voldgiftsmand; den anden part skal derefter inden to måneder udpege en anden voldgiftsmand. Med henblik på anvendelsen af denne procedure betragtes Fællesskabet og dets medlemsstater som en enkelt part i tvisten.Associeringsrådet udpeger en tredje voldgiftsmand.Voldgiftskendelserne vedtages ved flertalsafgørelser.Hver part i tvisten skal tage de nødvendige skridt til at efterkomme voldgiftskendelsen.Artikel 1151. Associeringsrådet bistås i udøvelsen af sine opgaver af et Associeringsudvalg bestående af repræsentanter for medlemmerne af Rådet for Den Europæiske Union og medlemmer af Kommissionen for De Europæiske Fællesskaber på den ene side og repræsentanter for den litauiske regering på den


text: anden side, normalt på højtstående embedsmandsplan.Associeringsrådet fastsætter i sin forretningsorden Associeringsudvalgets opgaver, som omfatter forberedelse af Associeringsrådets møder, og hvorledes Associeringsudvalget skal fungere.2. Associeringsrådet kan uddelegere enhver af sine beføjelser til Associeringsudvalget. I så fald træffer Associeringsudvalget sine afgørelser i overensstemmelse med artikel 113.Artikel 116Associeringsrådet kan beslutte at nedsætte særlige udvalg eller arbejdsgrupper, der skal bistå det i udførelsen af dets hverv.Associeringsrådet fastsætter i sin forretningsorden de nærmere retningslinjer for sådanne udvalgs og arbejdsgruppers sammensætning og opgaver samt for deres funktionsmåde.Artikel 117Der nedsættes et Parlamentarisk Udvalg. Det skal være forum for medlemmerne af det litauiske parlament og Europa-Parlamentet med henblik på møder og udveksling af synspunkter. Det mødes med mellemrum, som det selv fastsætter.Artikel 1181. Det Parlamentariske Udvalg består af medlemmer af Europa-Parlamentet på den ene side og medlemmer af det litauiske parlament på den anden side.2. Det Parlamentariske Udvalg fastsætter selv sin forretningsorden.3. Formandshvervet i Det Parlamentariske Udvalg udøves på skift af Europa-Parlamentet og det litauiske parlament i overensstemmelse med de bestemmelser, der fastsættes i dets forretningsorden.Artikel 119Det Parlamentariske Udvalg kan anmode Associeringsrådet om relevante oplysninger vedrørende denne aftales gennemførelse. Associeringsrådet forelægger udvalget de ønskede oplysninger.Det Parlamentariske Udvalg underrettes om Associeringsrådets afgørelser.Det Parlamentariske Udvalg kan rette henstillinger til Associeringsrådet.Artikel 120Hver af parterne forpligter sig til inden for denne aftales anvendelsesområde at sikre, at fysiske og juridiske personer fra den anden part har adgang uden forskelsbehandling i forhold til egne statsborgere til parternes kompetente domstole og administrative organer for at kunne forsvare deres individuelle rettigheder og deres ejendomsrettigheder, herunder intellektuel, industriel og kommerciel ejendomsret.Artikel 121Ingen bestemmelse i denne aftale forhindrer en af parterne i at træffe foranstaltninger, soma) den finder nødvendige for at forhindre udbredelsen af oplysninger, der kan skade dens væsentlige sikkerhedsinteresserb) vedrører produktion af eller handel med våben, ammunition og krigsmateriel eller forskning, udvikling og produktion, der er uundværlig i forsvarsøjemed, såfremt disse foranstaltninger ikke ændrer konkurrencevilkårene for de varer, der ikke er beregnet til specifikt militære formålc) den anser for væsentlige for sin sikkerhed i tilfælde af alvorlige interne forstyrrelser, som påvirker opretholdelsen af lov og orden, krig eller alvorlig international spænding, som udgør en krigstrussel, eller for opfyldelsen af forpligtelser, den har påtaget sig med henblik på bevarelse af fred og international sikkerhedd) den anser for nødvendige for at opfylde sine internationale forpligtelser vedrørende kontrol med industrivarer og teknologi med dobbelt anvendelse.Artikel 1221. Inden for de områder, der omfattes af denne aftale, og uden at dette berører særlige bestemmelser heri- må de ordninger, der anvendes af Litauen over for Fællesskabet, ikke føre til nogen form for forskelsbehandling mellem medlemsstaterne, deres statsborgere eller deres virksomheder eller filialer- må de ordninger, der anvendes af Fællesskabet over for Litauen, ikke føre til nogen form for forskelsbehandling mellem litauiske statsborgere eller virksomheder eller filialer.2. Bestemmelserne i stk. 1 berører ikke parternes ret til at anvende de relevante bestemmelser i deres skattelovgivning på skattepligtige, som ikke befinder sig i samme situation med hensyn til bopæl.Artikel 123Varer med oprindelse i Litauen må ikke nyde en gunstigere behandling, når de indføres i Fællesskabet,


text: end den, medlemsstaterne indrømmer hinanden indbyrdes.Den behandling, der indrømmes Litauen i henhold til afsnit IV og afsnit V, kapitel I, må ikke være gunstigere end den, medlemsstaterne indrømmer hinanden indbyrdes.Artikel 1241. Parterne træffer alle fornødne almindelige eller særlige foranstaltninger for at opfylde deres forpligtelser i henhold til denne aftale. De drager omsorg for, at denne aftales målsætning virkeliggøres.2. Finder en part, at den anden part har tilsidesat en forpligtelse i henhold til denne aftale, kan den træffe passende foranstaltninger. Den meddeler forud herfor, undtagen i særligt hastende tilfælde, Associeringsrådet alle nødvendige oplysninger for at muliggøre en grundig undersøgelse af situationen med henblik på at nå frem til en for parterne acceptabel løsning.De foranstaltninger, der medfører færrest forstyrrelser i denne aftales funktion, skal foretrækkes. Disse foranstaltninger meddeles straks Associeringsrådet og vil dér på anmodning af den anden part blive gjort til genstand for konsultationer.Artikel 125Denne aftale berører, indtil der er opnået lige rettigheder for enkeltpersoner og virksomheder i henhold til denne aftale, ikke rettigheder, der er dem sikret på grundlag af bestående aftaler mellem en eller flere medlemsstater på den ene side og Litauen på den anden side, undtagen hvad angår sektorer, der henhører under Fællesskabets kompetence, og med forbehold af medlemsstaternes forpligtelser i medfør af denne aftale i sektorer, der henhører under deres kompetence.Artikel 126I denne aftale forstås ved »parter« på den ene side Fællesskabet eller dets medlemsstater eller Fællesskabet og dets medlemsstater i overensstemmelse med deres respektive beføjelser og på den anden side Litauen.Artikel 127Protokol 1-5 og bilag I-XX udgør en integrerende del af denne aftale.Artikel 128Denne aftale indgås på ubestemt tid.Hver af parterne kan opsige denne aftale ved notifikation herom til den anden part. Aftalen ophører med at være i kraft seks måneder efter datoen for en sådan notifikation.Artikel 129Generalsekretariatet for Rådet for Den Europæiske Union er depositar for denne aftale.Artikel 130Denne aftale gælder på den ene side for de områder, hvor traktaterne om oprettelse af Det Europæiske Fællesskab, Det Europæiske Kul- og Stålfællesskab og Det Europæiske Atomenergifællesskab finder anvendelse, og på de i disse traktater fastsatte betingelser, og på den anden side for Republikken Litauens område.Artikel 131Denne aftale er udfærdiget i to eksemplarer på dansk, engelsk, finsk, fransk, græsk, italiensk, nederlandsk, portugisisk, spansk, svensk, tysk og litauisk, idet hver af disse tekster har samme gyldighed.Artikel 132Denne aftale godkendes af parterne i overensstemmelse med deres egne procedurer.Denne aftale træder i kraft den første dag i den anden måned efter det tidspunkt, på hvilket parterne giver hinanden notifikation om afslutningen af de procedurer, der er nævnt i stk. 1.Denne aftale træder på tidspunktet for sin ikrafttræden i stedet for aftalen mellem Det Europæiske Økonomiske Fællesskab, Det Europæiske Atomenergifællesskab og Republikken Litauen om handel og økonomisk og handelsmæssigt samarbejde, undertegnet den 11. maj 1992 i Bruxelles.Denne aftale bygger delvis på, videreudvikler og inkorporerer de vigtigste bestemmelser i aftalen mellem Det Europæiske Fællesskab, Det Europæiske Atomenergifællesskab og Det Europæiske Kul- og Stålfællesskab og Republikken Litauen om frihandel og handelsanliggender, undertegnet den 18. juli 1994. Denne aftale træder på tidspunktet for sin


text: ikrafttræden i stedet for aftalen om frihandel og handelsanliggender.De afgørelser, der er truffet af Det Blandede Udvalg, som er nedsat ved aftalen om handel og økonomisk og handelsmæssigt samarbejde, og som også varetager de opgaver, det er tillagt ved aftalen om frihandel og handelsanliggender, finder fortsat anvendelse, indtil de ophæves ved afgørelser truffet af Associeringsrådet.Associeringsrådet vedtager på sit første møde de ændringer til denne aftale, særlig protokollerne og bilagene, der er nødvendige for at tilpasse den til ændringer til aftalen om frihandel og handelsanliggender vedtaget af Det Blandede Udvalg i tiden mellem undertegnelsen og ikrafttrædelsen af denne aftale.Hecho en Luxemburgo, el doce de junio de mil novecientos noventa y cinco.Udfærdiget i Luxembourg den tolvte juni nitten hundrede og fem og halvfems.Geschehen zu Luxemburg am zwölften Juni neunzehnhundertfünfundneunzig. ̧ãéíå óôï Ëïõîåìâïýñãï, óôéò äþäåêá Éïõíßïõ ÷ßëéá åííéáêüóéá åíåíÞíôá ðÝíôå.Done at Luxembourg on the twelfth day of June in the year one thousand nine hundred and ninety-five.Fait à Luxembourg, le douze juin mil neuf cent quatre-vingt-quinze.Fatto a Lussemburgo, addì dodici giugno millenovecentonovantacinque.Gedaan te Luxemburg, de twaalfde juni negentienhonderd vijfennegentig.Feito em Luxemburgo, em doze de Junho de mil novecentos e noventa e cinco.Tehty Luxemburgissa kahdentenatoista päivänä kesäkuuta vuonna tuhatyhdeksänsataayhdeksänkymmentäviisi.Som skedde i Luxemburg den tolfte juni nittonhundranittiofem.Pasira Osyta Liuksemburge bir Ozelio dvylikt Na dien Na t Eukstantis devyni Osimtai devyniasde Osimt penktais metais.Pour le royaume de BelgiqueVoor het Koninkrijk BelgiëFür das Königreich Belgien>REFERENCE TIL EN GRAFIK>Deze handtekening verbindt eveneens de Vlaamse Gemeenschap, de Franse Gemeenschap, de Duitstalige Gemeenschap, het Vlaamse Gewest, het Waalse Gewest en het Brusselse Hoofdstedelijke Gewest.På Kongeriget Danmarks vegne>REFERENCE TIL EN GRAFIK>Für die Bundesrepublik Deutschland>REFERENCE TIL EN GRAFIK>ÃéÜ ôçí ÅëëçíéêÞ Äçìïêñáôßá>REFERENCE TIL EN GRAFIK>Por el Reino de España>REFERENCE TIL EN GRAFIK>Pour la république française>REFERENCE TIL EN GRAFIK>Thar ceann na hÉireannFor Ireland>REFERENCE TIL EN GRAFIK>Per la Repubblica italiana>REFERENCE TIL EN GRAFIK>Pour le grand-duché de Luxembourg>REFERENCE TIL EN GRAFIK>Voor het Koninkrijk der Nederlanden>REFERENCE TIL EN GRAFIK>Für die Republik Österreich>REFERENCE TIL EN GRAFIK>Pela República Portuguesa>REFERENCE TIL EN GRAFIK>Suomen tasavallan puolesta>REFERENCE TIL EN GRAFIK>För Konungariket Sverige>REFERENCE TIL EN GRAFIK>For the United Kingdom of Great Britain and Northern Ireland>REFERENCE TIL EN GRAFIK>Por las Comunidades EuropeasFor de Europæiske FællesskaberFür die Europäischen GemeinschaftenÃéÜ ôéò ÅõñùðáúêÝò ÊïéíüôçôåòFor the European CommunitiesPour les Communautés européennesPer le Comunità europeeVoor de Europese GemeenschappenPelas Comunidades EuropeiasEuroopan yhteisöjen puolestaPå Europeiska gemenskapernas vägnar>REFERENCE TIL EN GRAFIK>Lietuvos Respublikos vardu>REFERENCE TIL EN GRAFIK>BILAG I>TABELPOSITION>BILAG II >TABELPOSITION>BILAG III >TABELPOSITION>BILAG IV >TABELPOSITION>BILAG V >TABELPOSITION>BILAG VI >TABELPOSITION>BILAG VIIVarer omhandlet i artikel 17, stk. 1>TABELPOSITION>BILAG VIII Varer omhandlet i artikel 17, stk. 2 >TABELPOSITION>BILAG IX Liste over varer omhandlet i artikel 20, stk. 2 For indførsel i Fællesskabet af følgende varer med oprindelse i Litauen gælder nedennævnte toldsatser>TABELPOSITION>Bilag til bilag IX Importordning med mindstepriser for visse bærfrugter til forarbejdning 1. For hvert produktionsår fastsættes der mindstepriser ved indførsel af følgende varer:>TABELPOSITION>Mindstepriserne ved indførsel fastsættes af Fællesskabet i samråd med Litauen under hensyntagen til prisudviklingen, de indførte mængder og markedsudviklingen i Fællesskabet.2. Mindstepriserne ved indførsel overholdes efter følgende kriterier:- i enhver tremånedersperiode i produktionsåret må den gennemsnitlige enhedspris for hver af de i stk.


text: 1 anførte varer, som indføres i Fællesskabet, ikke være lavere end mindsteprisen for den pågældende vare- i enhver periode på to uger må den gennemsnitlige enhedspris for hver af de i stk. 1 anførte varer, som indføres i Fællesskabet, ikke være lavere end 90 % af mindsteprisen for den pågældende vare, for så vidt de mængder, der er indført i nævnte periode, ikke er mindre end 4 % af den normale årlige indførsel.3. Misligholdes et af disse kriterier, kan Fællesskabet indføre foranstaltninger, der sikrer, at mindsteprisen ved indførsel overholdes for hver forsendelse af den pågældende vare, som indføres fra Litauen.BILAG X Varer, der omhandles i artikel 20, stk. 2 Ordninger for indførsel af levende hornkvæg, kød af hornkvæg, får og geder i Fællesskabet1. Uafhængigt af de skønsmæssige opgørelser fastsat i forordning (EØF) nr. 805/68 åbnes et globalt toldkontingent for indførsel fra Estland, Letland og Litauen på 3 500 stk. levende hornkvæg til opfedning eller slagtning, med en levende vægt på ikke under 160 kg og ikke over 300 kg, henhørende under KN-kode 0102.Den nedsatte afgift eller specifikke toldsats, der skal anvendes på dyr under dette kontingent, fastsættes til 25 % af den fulde størrelse af afgiften eller den specifikke toldsats.2. Hvis prognoser viser, at indførslen i Fællesskabet kan overstige 425 000 dyr i et bestemt år, kan Fællesskabet træffe beskyttelsesforanstaltninger i henhold til forordning (EØF) nr. 805/68, uanset enhver anden rettighed indrømmet i henhold til aftalen.3. Der åbnes et globalt toldkontingent for indførsel fra Estland, Letland og Litauen på 1 500 tons kød af hornkvæg, fersk, kølet eller frosset, henhørende under KN-kode 0201 og 0202.Den nedsatte toldsats og afgift eller specifikke toldsats, der skal anvendes for dette kontingent, fastsættes til 40 % af deres fulde størrelse.4. Inden for rammerne af de autonome importordninger i forordning (EØF) nr. 3643/85 reserveres et globalt kontingent på 100 tons kød af får og geder, fersk, kølet eller frosset, henhørende under KN-kode 0204, for Estland, Letland og Litauen.BILAG XI Varer omhandlet i artikel 20, stk. 2 Indførsel i Det Europæiske Fællesskab af følgende produkter med oprindelse i Litauen indrømmes en 60 % nedsættelse af den variable afgift, værditolden og/eller den specifikke toldsats inden for de anførte mængder (toldkontingenter)>TABELPOSITION>BILAG XII Liste over varer omhandlet i artikel 20, stk. 2 1. For indførsel i Litauen af følgende produkter med oprindelse i Fællesskabet gælder nedennævnte told.2. Indførsel i Litauen af andre landbrugsprodukter med oprindelse i Fællesskabet end dem, der er anført i dette bilag, er fritaget for told og andre afgifter med tilsvarende virkning.>TABELPOSITION>BILAG XIII Liste over varer omhandlet i artikel 20, stk. 2 Indførsel i Litauen af følgende varer med oprindelse i Det Europæiske Fællesskab underkastes præferencebehandling i henhold til bilag XII inden for nedennævnte mængder (toldkontingenter)>TABELPOSITION>BILAG XIV Liste over varer omhandlet i artikel 23, stk. 1 >TABELPOSITION>BILAG XV Liste over varer omhandlet i artikel 23, stk. 1 >TABELPOSITION>BILAG XVI Vedrørende artikel 44, stk. 1 Retsakter vedrørende fast ejendom i grænseområder i overensstemmelse med gældende lovgivning i nogle af EF's medlemsstater.Dette forbehold må ikke anvendes på en


text: måde, der ikke er i overensstemmelse med mestbegunstigelsesbehandlingen.BILAG XVIIa Vedrørende artikel 44, stk. 2 1. Erhvervelse af ejendom i Republikken Litauen.2. Erhvervelse af mineralforekomster og naturressourcer.3. Tilrettelæggelse af hasardspil, totalisatorspil, lotterier og andre tilsvarende aktiviteter.Disse forbehold må ikke anvendes på en måde, der ikke er i overensstemmelse med mestbegunstigelsesbehandlingen.BILAG XVIIb Vedrørende artikel 44, stk. 2, nr. i) 1. Fremstilling af vodka, likører eller anden form for spiritus.2. Efterforskning efter og udnyttelse af mineralforekomster, udnyttelse af naturressourcer.3. Postdrift (modtagelse, udbringning og forsendelse af breve, postkort, pakker, modtagelse og udbetaling af postanvisninger, girobankvæsen) og telekommunikation (kommerciel tilrådighedsstillelse for offentligheden af fremførsel og opkobling af tale i realtid mellem offentlige fastforbundne nettermineringspunkter) med faciliteter, der sikrer, at objekterne fungerer.Disse forbehold må ikke anvendes på en måde, der ikke er i overensstemmelse med mestbegunstigelsesbehandlingen.BILAG XVIII Vedrørende artikel 47 Finansielle tjenesteydelser DEFINITION En finansiel tjenesteydelse er enhver tjenesteydelse af finansiel art, der tilbydes af en finansiel servicevirksomhed hos en af parterne. Finansielle tjenesteydelser omfatter følgende aktiviteter:A. Alle former for forsikringsydelser og dermed beslægtede ydelser1. Direkte forsikring (inklusive coassurance):i) livsforsikringii) andre former for forsikring2. Genforsikring og retrocession3. Forsikringsmægling4. Tjenesteydelser i tilknytning til forsikring, såsom rådgivning, aktuarbistand, risikovurdering og skadereguleringB. Bankmæssige og andre finansielle tjenesteydelser (eksklusive forsikring)1. Modtagelse af indskud og andre midler på anfordring fra offentligheden2. Alle former for udlån, herunder bl.a. forbrugerkredit, hypotekkredit, factoring og finansiering af kommercielle transaktioner3. Finansiel leasing4. Alle tjenesteydelser i tilknytning til betalings- og pengeoverførsel, herunder kreditkort, rejsechecks og bankanvisninger5. Garantier og engagementer6. Handel for egen regning eller for kunders regning, enten på fondsbørsen, uden for fondsbørsen eller på anden måde, med følgende papirer:a) pengemarkedspapirer (checks, veksler, indlånsbeviser osv.)b) udenlandsk valutac) afledte produkter, herunder, men ikke begrænset til, terminsforretninger og optionerd) kurs- og rentearbitragepapirer, herunder produkter såsom swaps, aftaler om terminskurser osv.e) omsættelige værdipapirerf) andre negotiable dokumenter og finansielle aktiver, herunder guldbarrer7. Deltagelse i emissioner af enhver art af værdipapirer, herunder emissionsgarantier og placering som agent (enten offentligt eller privat) og servicevirksomhed i tilknytning til sådanne emissioner8. Låneformidling på pengemarkedet9. Investeringspleje, såsom likviditets- og porteføljeforvaltning, alle former for kollektiv investeringspleje, administration af pensionsfonde, forvaring og forvaltning af betroede midler10. Afregning og clearing i forbindelse med finansielle aktiver, herunder værdipapirer, afledte produkter og andre negotiable dokumenter11. Rådgivning og formidling samt andre medfølgende tjenesteydelser i forbindelse med de under punkt 1 til 10 nævnte aktiviteter, herunder kreditvurdering og -analyse, undersøgelser og rådgivning i tilknytning til investeringer og porteføljer, rådgivning om erhvervelser og om omstrukturering af virksomheder samt virksomhedsanalyse12. Andre finansielle sevicevirksomheders tilvejebringelse og overførsel af finansielle oplysninger samt programmel til finansiel databehandling og dermed beslægtet programmelFølgende aktiviteter er ikke omfattet af definitionen af finansielle tjenesteydelser:a) aktiviteter udført af centralbanker eller enhver anden offentlig institution med et penge- eller valutakurspolitisk sigteb) aktiviteter udført af centralbanker, statslige organer eller offentlige institutioner på regeringens vegne eller med dennes garanti, undtagen hvor disse aktiviteter kan udføres af finansielle servicevirksomheder i konkurrence med sådanne offentlige organerc) aktiviteter, der indgår i lovfæstede sociale sikringsordninger eller pensionsordninger, undtagen hvor disse aktiviteter kan udføres af finansielle servicevirksomheder i konkurrence med offentlige


text: organer eller private institutioner.BILAG XIX Vedrørende artikel 67 Beskyttelse af intellektuel, industriel og kommerciel ejendomsret 1. Artikel 67, stk. 3, vedrører følgende multilaterale konventioner:- den internationale konvention om beskyttelse af udøvende kunstnere, fremstillere af fonogrammer samt radio- og fjernsynsforetagender (Rom, 1961)- Madrid-arrangementet om international registrering af varemærker (Stockholm-akten, 1967, ændret i 1979)- Nice-arrangementet vedrørende international klassificering af varer og tjenesteydelser til brug ved registrering af varemærker (Genève, 1977, ændret i 1979)- Madridprotokollen om international registrering af varemærker (Madrid, 1989)- Budapest-traktaten om international anerkendelse af deponering af mikroorganismer med henblik på patentprocedurer (1977, ændret i 1980)- den internationale konvention om beskyttelse af plantenyheder (UPOV) (Genève-akten, 1991).Associeringsrådet kan beslutte, at artikel 67, stk. 3, finder anvendelse på andre multilaterale konventioner.2. Parterne bekræfter den betydning, de tillægger de forpligtelser, der følger af nedenstående multilaterale konventioner:- Bernerkonventionen til værn for litterære og kunstneriske værker (Paris-akten, 1971)- Pariserkonventionen om beskyttelse af industriel ejendomsret (Stockholm-akten, 1967, ændret i 1979)- Patentsamarbejdstraktaten (Washington, 1970, ændret 1979 og 1984).3. Fra denne aftales ikrafttræden indrømmer Litauen med hensyn til anerkendelse og beskyttelse af intellektuel, industriel og kommerciel ejendomsret fællesskabsvirksomheder og statsborgere i Fællesskabet en behandling, der ikke er mindre favorabel end den behandling, der indrømmes noget tredjeland i medfør af bilaterale aftaler.4. Bestemmelserne i stk. 3 anvendes ikke på fordele, som Litauen indrømmer noget tredjeland på effektiv gensidig basis.BILAG XX Vedrørende artikel 110 Litauens deltagelse i EF-programmer Litauen kan deltage i Fællesskabets rammeprogrammer, specifikke programmer, projekter eller andre aktioner inden for følgende områder:- forskning- informationstjenester- miljø- undervisning, uddannelse og ungdomsanliggender- socialpolitik og sundhed- forbrugerbeskyttelse- små og mellemstore virksomheder- turisme- kultur- den audiovisuelle sektor- civilbeskyttelse- handelslettende foranstaltninger- energi- transport- bekæmpelse af narkotika og narkomani.Associeringsrådet kan indvillige i, at der føjes andre EF-aktivitetsområder til ovenfor anførte, hvis det anses for at være i fælles interesse eller bidrage til realiseringen af Europaaftalens målsætninger.PROTOKOL 1 omhandlet i artikel 16, stk. 2, om andre arrangementer for tekstilvarer Denne protokol udgøres af den hertil knyttede aftale mellem Det Europæiske Økonomiske Fællesskab og Republikken Litauen om handel med tekstilvarer, paraferet i Bruxelles den 20. juli 1993.AFTALE mellem Det Europæiske Økonomiske Fællesskab og Republikken Litauen om handel med tekstilvarer RÅDET FOR DE EUROPÆISKE FÆLLESSKABER,på den ene side, ogREGERINGEN FOR REPUBLIKKEN LITAUEN,på den anden side,SOM ØNSKER, med henblik på et permanent samarbejde og på vilkår, der skaber fuld sikkerhed for samhandelen, at fremme en ordnet og afbalanceret udvikling af samhandelen med tekstilvarer mellem Det Europæiske Økonomiske Fællesskab, i det følgende benævnt »Fællesskabet«, og Republikken Litauen, i det følgende benævnt »Litauen«,SOM ER BESLUTTET PÅ at tage størst muligt hensyn til de alvorlige økonomiske og sociale problemer, som i øjeblikket berører tekstilindustrien i både importerende og eksporterende lande, navnlig for at afværge enhver faktisk risiko for forstyrrelser på markedet i Fællesskabet og enhver faktisk risiko for forstyrrelse af Litauens tekstilhandel,HAR VEDTAGET at indgå denne aftale og har med henblik herpå som befuldmægtigede udpeget:RÅDET FOR DE EUROPÆISKE FÆLLESSKABER:REGERINGEN FOR REPUBLIKKEN LITAUEN:SOM ER BLEVET ENIGE OM FØLGENDE:Artikel 11. Samhandelen med de tekstilvarer, der er opført i bilag I, og som har oprindelse i


text: de kontraherende parters områder, liberaliseres i gyldighedsperioden for denne aftale på de betingelser, der er fastsat deri.2. Med forbehold af bestemmelserne i denne eller efterfølgende aftaler forpligter Fællesskabet sig til, for så vidt angår de varer, der er opført i bilag I, at suspendere anvendelsen af kvantitative importrestriktioner, som i øjeblikket er gældende, og til ikke at indføre nye kvantitative restriktioner.Der genindføres kvantitative importrestriktioner, hvis denne aftale opsiges eller ikke afløses af en ny aftale.3. Foranstaltninger med tilsvarende virkning som kvantitative restriktioner på indførslen til Fællesskabet af de varer, der er opført i bilag I, er forbudt i denne aftales gyldighedsperiode.Artikel 21. Udførslen fra Litauen til Fællesskabet af de varer, der er opført i bilag I, og som har oprindelse i Litauen, er ved denne aftales ikrafttræden ikke omfattet af kvantitative lofter. Der kan dog senere indføres kvantitative lofter på de betingelser, der er fastsat i artikel 5.2. Indføres der kvantitative lofter, skal udførslen af tekstilvarer, som er omfattet af sådanne kvantitative lofter, undergives en ordning med dobbeltkontrol som nærmere beskrevet i protokol A.3. Ved denne aftales ikrafttræden undergives udførslen af varer, der er opført i bilag II, og som ikke er omfattet af kvantitative lofter, den ordning med dobbeltkontrol, som er omhandlet i stk. 2.4. Efter konsultationer i henhold til de procedurer, der er fastsat i artikel 15, kan udførslen af varer i bilag I, som ikke er omfattet af kvantitative lofter, bortset fra de i bilag II opførte, efter denne aftales ikrafttræden undergives den ordning med dobbeltkontrol, der er omhandlet i stk. 2, eller en ordning med forudgående tilsyn, som Fællesskabet måtte indføre.Artikel 31. Indførslen til Fællesskabet af de tekstilvarer, der er omfattet af denne aftale, er ikke undergivet de kvantitative lofter, som er fastsat i henhold til denne aftale, hvis de som led i den administrative kontrolordning, der er gældende i Fællesskabet, angives som bestemt til genudførsel fra Fællesskabet i uændret stand eller efter forarbejdning.Overgang til fri omsætning af varer, der indføres i Fællesskabet på ovennævnte vilkår, er dog betinget af, at der fremlægges en eksportlicens udstedt af de litauiske myndigheder samt bevis for oprindelse i henhold til bestemmelserne i protokol A.2. Konstaterer myndighederne i Fællesskabet, at indførte tekstilvarer er blevet afskrevet på et af de kvantitative lofter, der er fastsat ved denne aftale, og derefter er blevet genudført fra Fællesskabet, underretter nævnte myndigheder inden for en frist på fire uger myndighederne i Litauen om de pågældende mængder og giver tilladelse til indførsel af tilsvarende mængder af de samme varer, som ikke afskrives på det pågældende kvantitative loft, der er fastsat ved denne aftale for det indeværende år eller i givet fald det følgende år.3. Fællesskabet og Litauen anerkender den særlige og anderledes karakter af tekstilvarer, der genindføres i Fællesskabet efter forædling i Litauen, som en særlig form for industri- og handelssamarbejde.Sådanne varer, som genindføres i Fællesskabet, er ikke undergivet de kvantitative lofter, der måtte blive indført i henhold til artikel 5, forudsat at genindførslen finder sted i overensstemmelse med de bestemmelser om økonomisk passiv forædling, der


text: er gældende i Fællesskabet, og varerne er omfattet af den særlige ordning, som er omhandlet i protokol C.Artikel 4Indføres der kvantitative lofter i henhold til artikel 5, gælder følgende bestemmelser:1. I et aftaleår kan der for hver varekategori ske forlods udnyttelse af det kvantitative loft, der er fastsat for det følgende aftaleår, med indtil 5 % af det kvantitative loft for det indeværende aftaleår.Forlods udnyttede mængder afskrives på de tilsvarende kvantitative lofter, som er fastsat for det følgende aftaleår.2. Mængder, der ikke udnyttes i løbet af et aftaleår, kan for hver varekategori overføres til det tilsvarende kvantitative loft for det følgende aftaleår med indtil 7 % af det kvantitative loft for det indeværende aftaleår.3. For kategorierne i gruppe I kan der kun finde overførsel sted i følgende tilfælde:- overførsel mellem kategori 2 og 3 og fra kategori 1 til kategori 2 og 3 kan finde sted med indtil 4 % af det kvantitative loft for den kategori, hvortil overførsel finder sted- overførsel mellem kategori 4, 5, 6, 7 og 8 kan finde sted med indtil 4 % af det kvantitative loft for den kategori, hvortil overførsel finder sted.Overførsel til alle kategorier i gruppe II, III, IV og V kan finde sted fra alle kategorier i gruppe I, II, III, IV og V med indtil 5 % af det kvantitative loft for den kategori, hvortil overførsel finder sted.4. Omregningstabellen for ovennævnte overførsler findes i bilag I til denne aftale.5. Den kumulerede anvendelse af bestemmelserne i stk. 1, 2 og 3 må inden for et aftaleår for en given varekategori give anledning til en forhøjelse på højst:- 13 % for varekategorierne i gruppe I- 13,5 % for varekategorierne i gruppe II, III, IV og V.6. Anvender de litauiske myndigheder bestemmelserne i stk. 1, 2 og 3, giver de underretning herom med et varsel på mindst 15 dage.Artikel 51. Udførslen af tekstilvarer, der ikke er opført i bilag II til denne aftale, kan undergives kvantitative lofter på de betingelser, der er fastsat i nedenstående stykker.2. Konstaterer Fællesskabet i henhold til den administrative kontrolordning, der er fastsat, at indførslen af varer i en bestemt kategori, som ikke er opført i bilag I, og som har oprindelse i Litauen, overstiger følgende procentsatser i forhold til det foregående års samlede indførsel til Fællesskabet fra alle leverandørlande af varer i den pågældende kategori:- 0,4 % for varekategorierne i gruppe I- 2,4 % for varekategorierne i gruppe II, og- 8,0 % for varekategorierne i gruppe III, IV og Vkan det anmode om, at der indledes konsultationer i overensstemmelse med proceduren i artikel 15 med henblik på at nå til enighed om en passende grad af begrænsning for varerne i den pågældende kategori.3. Indtil der er fundet en løsning, der er tilfredsstillende for begge parter, forpligter Litauen sig til fra datoen for indgivelse af anmodningen om konsultationer at suspendere eller begrænse sin udførsel af varerne i den pågældende kategori til Fællesskabet eller til de af Fællesskabet angivne regioner i Fællesskabet til det af Fællesskabet angivne niveau.Fællesskabet giver tilladelse til


text: indførsel af varer i den pågældende kategori, der er afsendt fra Litauen forud for den dato, på hvilken anmodningen om konsultationer blev indgivet.4. Skulle de kontraherende parter under konsultationerne ikke nå til en tilfredsstillende løsning inden for den frist, der er fastsat i artikel 15, har Fællesskabet ret til at indføre et endeligt kvantitativt loft på et årligt niveau, som ikke er lavere end den mængde, der fremkommer ved anvendelse af fremgangsmåden i stk. 2, eller 106 % af indførslen i det kalenderår, der går forud for det kalenderår, i hvilket indførslen oversteg den mængde, som fremkommer ved anvendelse af fremgangsmåden i stk. 2, og som gav anledning til indgivelse af anmodningen om konsultationer, idet det højeste niveau anvendes.Det således fastsatte årlige niveau hæves efter konsultationer i overensstemmelse med proceduren i artikel 15, med henblik på at opfylde de betingelser, som er fastsat i stk. 2, hvis udviklingen i den samlede indførsel til Fællesskabet af den pågældende vare skulle gøre det nødvendigt.5. Den årlige vækstrate for de kvantitative lofter, der indføres i henhold til denne artikel, fastsættes i overensstemmelse med protokol D.6. Bestemmelserne i denne artikel finder ikke anvendelse, hvis de procentsatser, der er anført i stk. 2, er nået som følge af et fald i den samlede indførsel til Fællesskabet, og ikke som følge af en stigning i udførslen af varer med oprindelse i Litauen.7. Finder bestemmelserne i stk. 2, 3 eller 4 anvendelse, forpligter Litauen sig til for varer, der er omfattet af kontrakter indgået forud for indførelsen af det kvantitative loft, at udstede eksportlicenser på op til det fastsatte kvantitative loft.8. Indtil Fællesskabet kan meddele de statistiske oplysninger, der er omhandlet i artikel 12, stk. 6, anvendes bestemmelserne i stk. 2 i nærværende artikel på grundlag af de årlige statistiske oplysninger, som Fællesskabet tidligere har meddelt.Artikel 61. For at sikre, at denne aftale fungerer effektivt, er Fællesskabet og Litauen enige om at arbejde nært sammen for at forebygge, undersøge og tage alle nødvendige retlige og/eller administrative skridt mod omgåelse i form af omladning, omdirigering, urigtige angivelser vedrørende oprindelsesland eller -sted, forfalskning af dokumenter, urigtige angivelser vedrørende en vares fiberindhold, mængde, beskrivelse eller tarifering eller på enhver anden måde. Litauen og Fællesskabet er derfor enige om at fastsætte de nødvendige retsregler og administrative procedurer, som gør det muligt effektivt at skride ind over for sådanne omgåelser, herunder vedtagelse af retsmidler mod de pågældende eksportører og/eller importører.2. Er Fællesskabet på grundlag af foreliggende oplysninger af den formening, at bestemmelserne i denne aftale omgås, indleder det konsultationer med Litauen med henblik på at finde en gensidigt tilfredsstillende løsning. Sådanne konsultationer afholdes hurtigst muligt og senest 30 dage efter fremsættelse af anmodningen.3. Indtil resultaterne af de konsultationer, der er nævnt i stk. 2, foreligger, tager Litauen, hvis der fremlægges tilstrækkeligt bevis for omgåelse, og hvis Fællesskabet anmoder herom, som en sikkerhedsforanstaltning alle nødvendige skridt til at sikre, at de tilpasninger af de i henhold til artikel 5 fastsatte kvantitative lofter, der kan forventes opnået enighed om på grundlag af de konsultationer,


text: som er omhandlet i stk. 2, kan gennemføres i det kontingentår, i hvilket anmodningen om at indlede konsultationer i henhold til stk. 2 blev indgivet, eller for det følgende år, hvis kontingentet for det indeværende år er opbrugt.4. Lykkes det ikke parterne under de konsultationer, der er omhandlet i stk. 2, at nå til en gensidig tilfredsstillende løsning, har Fællesskabet:a) hvis der foreligger tilstrækkeligt bevis for, at varer med oprindelse i Litauen er blevet indført ved omgåelse af denne aftale, ret til at afskrive de pågældende mængder på de kvantitative lofter, der er fastsat i henhold til artikel 5b) hvis der foreligger tilstrækkeligt bevis for, at der foreligger urigtige angivelser vedrørende fiberindholdet i samt vedrørende mængden, beskrivelsen eller tariferingen af varer med oprindelse i Litauen, ret til at nægte at indføre de pågældende varerc) hvis det viser sig, at Litauens område anvendes til omladning eller omdirigering af varer, der ikke har oprindelse i Litauen, ret til at indføre kvantitative lofter for de samme varer med oprindelse i Litauen, hvis sådanne varer ikke allerede er undergivet kvantitative lofter, eller at træffe alle andre passende foranstaltninger.5. Parterne er enige om i henhold til bestemmelserne i protokol A til denne aftale at etablere en ordning for administrativt samarbejde med henblik på at forebygge og effektivt behandle alle problemer, der opstår som følge af omgåelse af aftalen.Artikel 71. De kvantitative lofter, der fastsættes i henhold til denne aftale for indførslen til Fællesskabet af tekstilvarer med oprindelse i Litauen, opdeles ikke af Fællesskabet i regionale kvoter.2. Parterne samarbejder for at hindre pludselige og skadelige ændringer i det traditionelle samhandelsmønster, som medfører en regional koncentration af den direkte indførsel til Fællesskabet.3. Litauen fører kontrol med sin udførsel af varer, der i Fællesskabet er omfattet af begrænsninger eller tilsyn. Indtræffer der en pludselig og skadelig ændring i det traditionelle samhandelsmønster, kan Fællesskabet anmode om konsultationer med henblik på at finde en tilfredsstillende løsning på problemerne. Sådanne konsultationer skal finde sted senest femten arbejdsdage efter Fællesskabets anmodning herom.4. Litauen bestræber sig for at sikre, at udførslen til Fællesskabet af tekstilvarer, der er undergivet kvantitative lofter, fordeles så jævnt som muligt over året, idet der i særlig grad tages hensyn til sæsonbestemte faktorer.Artikel 8Opsiges denne aftale i henhold til artikel 19, stk. 3, nedsættes de kvantitative lofter, der er fastsat i medfør af denne aftale, pro rata temporis, medmindre de kontraherende parter ved fælles overenskomst træffer anden afgørelse.Artikel 9Litauens udførsel af vævede stoffer, der fremstilles som hjemmeindustri på hånd- eller foddrevne væve, beklædningsgenstande og andre konfektionerede varer, som fremstilles i hånden af sådanne vævede stoffer, samt håndgjorte traditionelle folklorisitiske varer er ikke undergivet kvantitative lofter, forudsat at disse varer med oprindelse i Litauen opfylder de betingelser, der er fastsat i protokol B.Artikel 101. Finder Fællesskabet, at en tekstilvare, som er omfattet af denne aftale, indføres i Fællesskabet fra Litauen til en pris, der er usædvanligt meget lavere end den pris, der opnås under normale konkurrencevilkår, og af den grund påfører eller truer med at påføre producenter i Fællesskabet af


text: samme eller direkte konkurrerende varer væsentlig skade, kan det anmode om konsultationer i henhold til artikel 15, og i så fald finder følgende særlige bestemmelser anvendelse.2. Erkender parterne efter sådanne konsultationer, at den situation, der er beskrevet i stk. 1, foreligger, tager Litauen inden for rammerne af sine beføjelser de nødvendige skridt til at afhjælpe situationen, navnlig for så vidt angår den pris, hvortil den pågældende vare vil blive solgt.3. For at fastslå, om prisen på en tekstilvare er usædvanligt meget lavere end den pris, der opnås under normale konkurrencevilkår, kan den sammenlignes med:- de priser, hvortil samme vare almindeligvis sælges under normale handelsvilkår af andre eksportlande på importlandets marked- priserne på samme varer i et sammenligneligt afsætningsled på importlandets marked- de laveste priser, hvortil et tredjeland har solgt samme vare i normal handel i de tre måneder forud for anmodningen om konsultationer, og som ikke har foranlediget Fællesskabet til at træffe nogen foranstaltninger.4. Skulle det ikke lykkes parterne at nå til enighed under de i stk. 2 nævnte konsultationer inden for en frist på 30 dage fra Fællesskabets anmodning om konsultationer, kan Fællesskabet, indtil konsultationerne har ført til en gensidigt tilfredsstillende løsning, midlertidigt afvise forsendelser af den pågældende vare til priser, der er lavere end omhandlet i stk. 1.5. Under helt usædvanlige og kritiske omstændigheder, hvor forsendelser af varer fra Litauen indføres i Fællesskabet til priser, der er usædvanligt meget lavere end priserne under normale konkurrencevilkår, således at der forvoldes skade, som det vil være vanskeligt at afhjælpe, kan Fællesskabet midlertidigt suspendere indførslen af de pågældende varer, indtil parterne når til enighed om en løsning under konsultationer, som skal indledes omgående. De kontraherende parter bestræber sig videst muligt for at finde en gensidigt acceptabel løsning inden ti arbejdsdage efter indledningen af konsultationerne.6. Anvender Fællesskabet de foranstaltninger, der er omhandlet i stk. 4 og 5, kan Litauen til enhver tid anmode om, at der indledes konsultationer med henblik på at undersøge mulighederne for at ophæve eller ændre disse foranstaltninger, når de forhold, der nødvendiggjorde deres indførelse, ikke længere er til stede.Artikel 111. Tariferingen af de varer, der er omfattet af denne aftale, er baseret på Fællesskabets told- og statistiknomenklatur, i det følgende benævnt »den kombinerede nomenklatur« eller i forkortet form »KN«, og enhver ændring heraf.Medfører en tariferingsafgørelse en ændring i tariferingspraksis eller en ændring af kategori for en vare, der er omfattet af denne aftale, følger de pågældende varer den handelsordning, der anvendes for den praksis eller kategori, som de henhører under efter sådanne ændringer.Ændringer af den kombinerede nomenklatur (KN) i overensstemmelse med de procedurer, der er gældende i Fællesskabet, for så vidt angår kategorier af varer, der er omfattet af denne aftale, eller afgørelser vedrørende tariferingen af varer må ikke give anledning til en nedsættelse af de kvantitative lofter, der er indført i medfør af denne aftale.2. Oprindelsen af de varer, der er omfattet af denne aftale, fastlægges i overensstemmelse med de regler, som er gældende i Fællesskabet.Alle ændringer i disse oprindelsesregler meddeles Litauen og kan ikke give anledning


text: til en nedsættelse af de kvantitative lofter, der er fastsat i medfør af denne aftale.Procedurerne for kontrol af ovennævnte varers oprindelse er fastlagt i protokol A.Artikel 121. Litauen meddeler Kommissionen nøjagtige statistiske oplysninger om alle eksportlicenser, der er udstedt for alle kategorier af tekstilvarer, som er undergivet de kvantitative lofter, der er fastsat i henhold til denne aftale, eller som er omfattet af en ordning med dobbeltkontrol, med angivelse af både mængder og værdi og fordelt på medlemsstater i Fællesskabet, samt om alle certifikater, som de kompetente myndigheder i Litauen har udstedt for de varer, der er omhandlet i artikel 9, og som er omfattet af bestemmelserne i protokol B.2. På tilsvarende måde sender Fællesskabet til de litauiske myndigheder nøjagtige statistiske oplysninger om de importbevillinger, som myndighederne i Fællesskabet har udstedt, samt importstatistikker for de varer, som er omfattet af den ordning, der er omhandlet i artikel 5, stk. 2.3. Ovennævnte oplysninger fremsendes for samtlige varekategorier inden udgangen af måneden efter den måned, som de pågældende statistikker vedrører.4. På anmodning fra Fællesskabet fremlægger Litauen importstatistikker for alle varer, der er omfattet af bilag I.5. Konstateres det ved gennemgang af de udvekslede oplysninger, at der er tale om væsentlige afvigelser mellem de statistiske oplysninger vedrørende udførsel og indførsel, kan der indledes konsultationer i overensstemmelse med proceduren i artikel 15.6. Med henblik på anvendelsen af bestemmelserne i artikel 5 forpligter Fællesskabet sig til inden den 15. april hvert år at meddele de litauiske myndigheder statistiske oplysninger vedrørende det foregående års indførsel af alle tekstilvarer, der er omfattet af denne aftale, fordelt på leverandørland og på medlemsstat i Fællesskabet.Artikel 131. Litauen skaber gunstige vilkår for indførslen af de tekstilvarer med oprindelse i Fællesskabet, som er opført i bilag I, og de udsættes i givet fald ikke for forskelsbehandling for så vidt angår anvendelsen af kvantitative restriktioner, udstedelse af licenser og tildeling af den nødvendige valuta til betaling for den pågældende indførsel. Litauen vil endvidere anbefale sine importører, at de udnytter de muligheder, der tilbydes af Fællesskabets producenter af ovennævnte tekstilvarer, og den pågældende import liberaliseres i videst muligt omfang under hensyntagen til udviklingen i samhandelen mellem de kontraherende parter.2. Opstår der behov for yderligere forsyninger, navnlig behov, som fører til en diversificering af indførslen af tekstilvarer til Litauen, sikrer Litauen, at indførslen af tekstilvarer med oprindelse i Fællesskabet ikke udsættes for forskelsbehandling.Artikel 141. De kontraherende parter er enige om at undersøge udviklingen i samhandelen med tekstilvarer og beklædningsgenstande hvert år som led i de konsultationer, der er omhandlet i artikel 15, og på grundlag af de statistikker, som er nævnt i artikel 12.2. Konstaterer Fællesskabet, at det i de tilfælde, der er omhandlet i artikel 13, stk. 2, stilles ugunstigt sammenholdt med et tredjeland, kan det anmode om konsultationer med Litauen i overensstemmelse med proceduren i artikel 15 med henblik på at træffe passende foranstaltninger.Artikel 151. Medmindre andet er fastsat i denne aftale, gælder følgende bestemmelser for de konsultationsprocedurer, der er omhandlet i aftalen:- så vidt muligt afholdes konsultationerne periodisk, men der kan


text: desuden afholdes særlige konsultationer- en anmodning om konsultationer indgives skriftligt til den anden kontraherende part- i påkommende tilfælde følges anmodningen om konsultationer inden for en rimelig frist (og under alle omstændigheder senest femten dage efter indgivelse af anmodningen) af en rapport, hvori der redegøres for de omstændigheder, som efter den anmodende parts opfattelse gør det berettiget at indgive en sådan anmodning- de kontraherende parter indleder konsultationerne senest en måned efter indgivelse af anmodningen med henblik på inden udløbet af en frist på endnu en måned at nå til enighed eller til en gensidigt acceptabel løsning- ovennævnte frist på en måned til at nå til enighed eller til en gensidigt acceptabel løsning kan forlænges ved fælles overenskomst.2. Fællesskabet kan anmode om konsultationer i henhold til stk. 1, når det konstaterer, at der i et år, hvor aftalen finder anvendelse, opstår vanskeligheder i Fællesskabet eller i en af dets regioner som følge af en pludselig og betydelig forøgelse, sammenlignet med det foregående år, af indførslen af en bestemt kategori henhørende under gruppe I, som er undergivet de kvantitative lofter, der er fastsat i medfør af denne aftale.3. På anmodning af en af de kontraherende parter afholdes der konsultationer vedrørende ethvert problem, der opstår i forbindelse med anvendelsen af denne aftale. Under alle konsultationer, der finder sted i henhold til denne artikel, udviser de kontraherende parter vilje til samarbejde og bestræber sig for at bilægge de uoverensstemmelser, der er opstået.Artikel 16De kontraherende parter forpligter sig til at fremme udvekslingen af besøgende, herunder grupper og delegationer fra erhvervsliv, handel og industri, at gøre det lettere at skabe kontakter på de industrielle, kommercielle og tekniske områder, der har tilknytning til handel og samarbejde inden for tekstilindustrien og i forbindelse med tekstilvarer og beklædningsgenstande og at medvirke i tilrettelæggelsen af messer og udstillinger af fælles interesse.Artikel 17Hvad angår intellektuel ejendomsret, afholdes der på anmodning af en af de kontraherende parter konsultationer i overensstemmelse med proceduren i artikel 15 med henblik på at finde en retfærdig løsning på problemer vedrørende beskyttelsen af varemærker, mønstre og modeller for beklædningsgenstande og tekstilvarer.Artikel 18Denne aftale gælder på den ene side for de områder, hvor traktaten om oprettelse af Det Europæiske Økonomiske Fællesskab finder anvendelse, på de betingelser, der er fastsat i nævnte traktat, og på den anden side for Republikken Litauens område.Artikel 191. Denne aftale træder i kraft den første dag i måneden efter den dato, på hvilken parterne giver hinanden meddelelse om afslutningen af de procedurer, der er nødvendige i så henseende. Den gælder indtil den 31. december 1997.2. Denne aftale anvendes med virkning fra den 1. januar 1993.3. Hver af de kontraherende parter kan til enhver tid foreslå ændringer i aftalen eller opsige den med et varsel på mindst seks måneder. I så fald ophører aftalen ved opsigelsesfristens udløb.4. De kontraherende parter er enige om at afholde konsultationer senest seks måneder før udløbet af gyldighedsperioden for denne aftale med henblik på eventuelt at indgå en ny aftale.5. Bilagene, protokollerne, de godkendte protokollater og brevvekslingerne, som er knyttet til